Kirumira Muhammad Mwoyo gwa ggwanga: Baali bategese kumutta Lwakutaano\nAb’ebyokwerinda era bagamba nti, bye bakung'aanyizza biraga nti abasse Kirumira baali bategese kukikola ku Lwakutaano wabula n’abatebuka.\nKigambibwa nti omusajja ayogerwaako eyali agumbye ku nkulungo y’e Busega alabika yali attaanya 'misoni' kubanga mu kiseera we yabeerera ku nkulungo, ne Kirumira yava ewuwe n’ayita mu kifo ekyo.\nKigambibwa nti omusajja ono alabika yali waakulondoola Kirumira okuva ku nkulungo bamukubire amasasi ku Northern Bypass. Kigambibwa nti Kirumira naye yali asudde enkessi ezaamubuulira ku musajja ono kubanga bwe yatuuka ku nkulungo e Busega teyeeyongerayo, yaweta n’avuga emmotoka n’addayo ewuwe e Bulenga.\nOmusajja ono abadde kabwa na ngo ne Kirumira era wakati mu kwewerera Kirumira, abamu ku baserikale baakimanyaako era bandiba nga be baalabudde Kirumira ku Lwokutaano asazeemu olugendo n’akoma e Busega n’ateeyongerayo.\nKiteeberezebwa nti pulaani y’okumutta yali yaakutuukirizibwa ku Lwakutaano akawungeezi nga bwe kyali ku Ibrahim Abiriga (Yattibwa Lwakutaano akawungeezi nga June 8, 2018) ne Andrew Felix Kaweesi eyattibwa ku Lwokutaano nga March 17, 2017.\nKigambibwa nti Olwokutaano, abazigu balulinamu ekyama kubanga ab’Ebyokwerinda lwe bakuba pulaani eneebayisa mu wiikendi.\nEnkiiko z’Ebyokwerinda ezisinga batera kuzikola Lwakutaano mu biseera by’enkya ate olw’eggulo ne bawummula, okunoonya ku ssente oba abaserikale okutambula okugenda gye banaakolera ku wiikendi.\nAbasse Kirumira, kigambibwa nti baasooka kumwetoloola ne bamanya entambula ze zonna.\nAbadde afuna essimu z’atategeera kye yava asalawo okukyusa ennamba y’essimu.\nKyokka ennamba gye yabadde yaakafuna nayo baagitegedde kubanga ku lunaku lwe yatemuddwa baasoose kumukubira era ne yeewuunya nnyo kubanga essimu ye yabadde tennamanyika bantu balala.\nKu Lwokutaano, Kirumira bwe yakoma e Busega n’addayo e Bulenga yalambula ekifo kye we bookera ebyuma bya 'wolodingi' n’atwala emmotoka mu paakingi n’addayo ewuwe. Ekyo abadde tatera kukikola okutwala emmotoka mu paakingi emisana.\nBwe yaddayo ewuwe teyava waka era kirowoozebwa nti kye kyamuwonya kubanga ku lunaku lwe lumu emu ku pikipiki ezaakozeseddwa okumutemula yalabibwa nga yeetawula mu kitundu nga kiteeberezebwa nti yali eyagala kumanya Kirumira we yali.\nEkyo kyakolebwa kubanga Kirumira bw’abeera ku kyalo atambula mu bifo ebyanjawulo ng’alamusa ku batuuze n’okukuba olwali mu kabuga k’e Bulenga.\nKirowoozebwa nti pikipiki yali egezaako kumanya waali. Kigambibwa nti abatemu babadde bamuliimisa nnyo ku kifo w’asuza emmotoka ekya Danny’s Washing Bay and Parking e Bulenga era okumpi n’ekifo ekyo we baamuttidde.\nAmasasi baagamukubye ng’asimbye emmotoka mu mmita nga 200 okuva ku kifo ekyo.\nBambega abanoonyereza bagattako nti, ng’ogyeeko abaamukuba amasasi ng’asimbye mmotoka ye ku mabbali g’oluguudo oluva e Mityana okudda e Kampala, waliwo abantu abalala abaali balinze mu kitundu kye kimu okukakasa nti misoni y’okumutta etuukirira.\nAbebyokwerinda era bagamba nti batandise okunoonyereza ku bubaka abatemu bwe baasooka okuweereza ku ssimu ya Kirumira nga bamulaalika okumutta essaawa yonna.\nNewankubadde omukazi gwe yattiddwa naye kigambibwa nti yabadde mukwano gwe, bambega bagamba nti naye bagenda kumunoonyerezaako bazuule oba teyali mu lukwe n’abatemu.


Bobi wine akwatiddwa, atwaliddwa ku Poliisi ye Naggalama - Watchdog Uganda\n29th April 2019 at 13:25\nOMUBAKA wa Kyadondo East mu Palimenti Robert Kyagulanyi Ssentamu enkya ya leero akwatiddwa bwabadde agenda okweyanjula ku kitebe kya bambega ba Poliisi e Kibuli gy’abadde yayitibwa.\nKu lw’okutaano abakulira ekitebe kya bambega baayita Kyagulanyo agendeyo yeyanjule gye bali era abeeko byabuuzibwa ku nsonga z’okukuma omuliro mu bantu saako n’okutegeka okwekalakaasa kwe bagamba nti tekwali mu mateeka.\nKyagulanyi yasooka n’atumayo ba Namateeka be ku poliisi ababategeeza nti yali teyewulira bulungi era naabasubiza okujja ku mande olwaleero.\nWabula bwabadde agendayo ku nkya ya leero abavubuka aba zi Boda Boda ne batandika okumwegattako, ekiddiridde ye Poliisi okumusalako nga tanatuuka ku Poliisi n”emukwata n’atawalibwa ku Poliisi ye Naggalama gy’akuumirwa kati.\nOkusinziira ku looya we Asuman Basalirwa ategezezza nti Bobi wine bamutuusizza e Naggalama nga bamuyisizza kku luguudo lwa Northern By-Pass, okutuuka e Nalya, Namugongo, Seeta, Mukono mpaka Naggalama.\nAgambye nti olumutuusizza ku Poliisi ye Naggalama abaselikale ne bamulagira ajjemu engatto, omusipi, n’ensimbi z’abadde nazo era ne bamuyingiza ekkomera gy’akuumirwa kati nga bwe balinda ekiddako.\nTags: asuman basalirwabobi wineNagalama Police\nIsraeli celebrities impressed by Uganda’s beauty, hospitality\nSebamala Cup slowly rekindles Masaka's passion for football


Mukyala wa Polof. Bukenya amututte mu kkooti baawukane\nDr. Margaret Bukenya agamba nti obufumbo bwabwe bwatandika okuyuuga olw’obwenzi bwa polofeesa Bukenya era ng’amaka ge Gilbert Bukenya yagavaamu dda ag’e Ntinda takyagasulamu.\nPOLOFEESA Gilbert Balibaseka Bukenya, mukyala we ow’empeta Dr. Margaret Mary Musoke Bukenya amututte mu kkooti n’agisaba ebaawukanye ng’amulumiriza obutayisa sikaati.\nDr. Margaret Bukenya omutuuze w’e Ntinda mu Minister’s Village omusango guno yagututte mu kkooti enkulu etawulula enkaayana z’abafumbo ku fayiro nnamba DC 069/2019 era ayise mu bannamateeka be aba Ligomarc Advocates n’aloopa Polof. Gilbert Bukenya omutuuze we Garuga, Wakiso.\nMukyala Bukenya agamba nti baagattibwa mu bufumbo obutukuvu nga September 21, 1974 ku St. Augustine Chapel ku yunivasite e Makerere era olwamala okugattibwa basulako mu ddwaaliro e Mulago n’erye Mbale bombi gye baali bakolera ng’abasawo.\nWakati wa 1977 ne 1990 baagenda e Nairobi Kenya olwo ne baagenda ne Papua New Guinea oluvannyuma baakomawo mu Uganda ne basula mu yunivasite y’e Makerere. Era mu 1992 ne bazimba amaka gaabwe agasangibwa e Ntinda mu Minister’s Village.\nEra mu mpaaba eno ayongerako baazaala abaana basatu okuli Richard Mutawonga Bukenya 45, Georgina Nabukenya Bukenya 42 ne Gilbert Roy Bukenya Kamoga 37. Agamba nti obufumbo bwabwe bwatandika okuyuuga olw’obwenzi bwa polofesa Bukenya era ng’amaka ge Gilbert Bukenya yagavaamu dda ag’e Ntinda takyagasulamu.\nABAKAZI ABALEETEDDE MUKYALA BUKENYA OKUSABA OKWAWUKANA NE BBA\nMukyala Bukenya agamba nti yatuuka n’okwagala Cissy Namujju omu ku bakunzi ba b’abawagizi mu ofiisi y’amyuka pulezidenti n’amuzaalamu omwana omu ow’emyaka 10.\nAte mu 2008 yatandika okwagala eyali omukozi we mu ofiisi y’obumyuka bwa pulezidenti nga ye Shony Batanda ng’ono yamuzaalamu omwana wa myaka 8.\nMu gye 2000 nga gitandika bba era yayenda ku Margaret Kabasinguzi Nyabongo Akiiki ng’ono yali omu ku bamunoonyeza obululu n’okukunga abantu mu Busiro North nga yamuzaalamu omwana omu era n’amuzimbira e Fortportal.\nAkikkaatiriza nti Gilbert Bukenya obwenzi bumususse era yabutandiika mu 1982/83 bwe yayenda ku Teddy Ndagire nga bano bazaala omwana omu, omugenzi Capt. Brian Bukenya.\nMu gye 1990 nga giggwaako Polof. Bukenya yakwana omugenzi Stella Njuba ng’ono yamuzaala abaana babiri era n’amuzimbira amaka e Bunnamwaya.\nMu 2004 Bukenya yayagala Jamila Nakku ng’ono abeera mu maka agasangibwa e Naggulu, Lwantama. Ng’ono amulumirizza n’okumwanjula mu bakadde be.\nWakati wa 2014 ne 2015 Gilbert Bukenya yayagala Justine Najjemba nga yamuzaalamu omwana wa myaka 4 era alina amaka e Namayumba Wakiso.\nGilbert Balibaseka Bukenya era ayagala Josephine Nakafu akola ng’omuyambi mu ofiisi ye gy’ataayogedde mannya kuno yagasseeko abalala Bukenya be yakolako obwenzi okuli omuyimbi Irene Namubiru n’Omumbejja Sheila Nvanungi n’abalala nga bino bimuleetedde okuswala mu maaso g’abantu. Kkopi z’amawulire eziraga ebimu ku bino nazo eziwaddeko kkooti.\nMukyala Bukenya agamba nti obwenzi buno ye kennyini abwerabiddeko nga ne bw’amugamba yagaana okukyusa mu mbeera ze.\nMukyala Bukenya ayongerako nti mu October wa 2011 yaggyako mu maka gaabwe okusobola okwetaba mu kusaba bwe baali baakayimbula Polof. Gilbert Bukenya okuva mu kkomera e Luzira. Era okuva mu July 2012 amaka g’e Ntinda yagasuulawo dda era takyabawa buyambi nga n’abakuumi abaali bateereddwaawo okukuuma eyali omumyuka w’omukulembeze w’eggwanga baavaawo dda olw’obutafuna mmere yaakulya n’ebirala.\nYamuteekako ebiragiro obutalinnya mu maka agasangibwa e Naggulu Lwantama agasangibwa e Busiro ku bbuloka 233 poloti 7 kati emyaka 10, agendayo nga bamuyise ku mikolo.\nAmuswazizza nnyo nga kati emyaka 10 yagenda mu maka amalala agasangibwa e Garuga Katomi gy’akolera obubaga okuli akabaga ka bikini n’okuyita ba sereebu ab’enjawulo nga bino byonna bimuleetedde okusalawo baawukane.\nEnsonga eno yatuukako mu kkanisa aba famire n’ab’ekika ne bagezaako okubatabaganya kyokka byalema. Mukyala Bukenya agamba nti baagatta wamu ssente ze yafuna bwe yali akola mu Save the children Fund, AMREF, Mmwanamugimu ne basomesa abaana n’okufuna eby’obugagga bino:\nEttaka eririmu n’ebizimbe erisangibwa ku poloti 10 Muwafu road ne poloti 9 Martyrs road e Ntinda era wano we wasangibwa amaka gaabwe.\nPoloti n’ekizimbe ebisangibwa e Kakiri nga kuno aba bbanka ya Post be bakipangisaako\nEttaka erisangibwa e Garuga/ Katomi okuli n’ebyazimbibwako.\nAmaka ne ffaamu ebisangibwa e Busiro bbulooka 233 poloti 7 ettaka erisangibwa e Naggulu Lwantama Kakiri.\nPoloti n’ekizimbe ebisangibwa e Kakiri nga kuno kuliko Francisca Clinic.\nKati asaba kkooti ebaawukanye, bagabane ebintu bye bakoze ababiri buli omu afune kyenkanyi. Polof. Bukenya bamuwadde ennaku 15 zokka okuwaayo okwewozaako kwe singa alemererwa kkooti yaakusalawo omusango nga taliiwo.\nGILBERT BUKENYA Y’ANI?\nGilbert Balibaseka Bukenya yaliko omumyuka w’omukulembeze w’eggwanga okuva nga May 23, 2003 okutuuka nga May 23, 2011.\nNg’ayitira mu kibiina kya NRM yafuuka omubaka wa palamenti ow’e Busiro North okuva mu 1996. Yazaalibwa nga August 5, 1949 nga mu kiseera kino wa myaka 69.


Abaana batutte nnyaabwe ku Poliisi lwa ttaka...\nAba NRM baweze okutwala Pulezidenti Museveni...\nGAVUMENTI ekkirizza abakugu okutandika okunoonyereza ku buzibu obuyinza okubaawo singa naggagga agenda maaso n’okuzimba ebbibiro ly’amasanyala ku biyiririo bya Uhuru ebiriraanye ebirala ebya Murchision Falls ebisangibwa ku mugga Kiyira.\nEbiyiriro byombi bisangibwa mu kuumiriro ly’ebisolo by’omunsiko erya Murchison Falls National Park erisangibwa e Bunyoro ne Acholi.\nKkampuni y’e South Afrika emanyiddwa nga Bonang Power and Energy y’eyagala okuzimba ebibiro ly’asanyalaze lino kyokka abantu abatali bamu omuli abalwanirizi b’obutonde bw’ensi,bannabyafuzi,abakola ku by’obulambuzi n’abalala bakiwakanya okukamala..\nGavumenti yasooka kubisimbira kkuuli.mu August 2019 wabula olukiiko lwa baminisita olwatudde mu maka g’obwa Pulezidenti e Ntebe lwakiriza entegeka z’okunoonyereza ku buzibu obuyinza okuva mu kuzimba ebbibbiro lino kutandike. Kkampuni eyagala okussaawo ebbibiro y’egenda okukusasulira.\nMinisita w’ebyamasanyalaze Irene Muloni eyabadde ne munne ow’ebyobulambuzi Polof. Ephrahim Kamuntu baagambye bannamawulire mu Kampala nti baminisita bakirizza okunoonyereza kutandike ng’ekyenkomerero tekinasalibwawo.\nOkunoonyereza kugenda kwekulungulira ku biyinza okubaawo ku buttonde bw’ensi,ebyobulambuzi,ebisolo by’omunsiko,eby’obuwangwa, n’ebirala.\nMuloni yagambye nti gavumenti eyagala omwaka 2020 wegunatuukira nga Uganda esobola okukola amasanyalaze ga megawati 2500 ky’eva eyagala okwongeza ku bungi bw’amabibiro.\nAte era erina entegeka nti omwaka 2040 wegunatuukira nga Uganda ekola amasanyalaze ga megawati 41,738. Muloni era yagambye nti gavumenti erina entegeka z’okutandika okukola amasanyalaze ga nukiriya.


Bukedde Online - Leero mu mboozi y'omukenkufu tukulaze ekyuma ekisumulula obusimu n'osaza kimu\nEnfa ya Munnayuganda eyafiira e Saudi Arabia erese ebibuuzo mu b'eŋŋanda ze\nAba bbanka z'ebyobusuubuzi basabye ennongo...\nLeero mu mboozi y'omukenkufu tukulaze ekyuma ekisumulula obusimu n’osaza kimu\nEngatto n’ekyuma ebikozesebwa mu kuzza amasannyalaze mu mubiri.\nBIO tuner' y'engatto ekozesa amasannyalaze go ag'omu mubiri okusobola okukuyamba ku ndwadde ezitali zimu. Buli muntu alina amasannyalaze mu mubiri era bw'oba okyali muto obeera n'amasannyalaze mangi ky'ova olaba bw'okwata ku mwana yeesika oba okuseka ennyo kubanga amasannyalaze ge gaba waggulu, naye gy'okoma okukula n'amasannyalaze gye gakoma okukendeera.\nNikola Tesla nga yali mukugu mu kunoonyereza ku by'amasannyalaze mu mubiri yakizuula nti, omuntu gy'akoma okukula n'amasannyalaze okukendeera.\nAbalooma bwe baakizuula nti amasannyalaze gaabwe gakendeera kwe kulinnyanga ku nsozi ne zibayamba okufuna amasannyalaze agamala ne gabawa embavu okulwana, era ne bajjajjaffe bwe baakizuula nti ebyennyanja bisitula amasannyalaze g'omuntu kwe kutandika okulinnya ku magumba ga ssemutundu ne bongeza ku masannyalaze gaabwe. Kino kitegeeza nti, enkola y'okutereeza amasannyalaze g'omubiri yava dda, wabula tugakomezzaawo okusobola okutereeza amasannyalaze g'abantu.\nWabula enkola eriwo si ya kulinnya ku magumba ga byennyanja, naye okukozesa engattoeziyamba okuzza amasannyalaze g'omubiri okuyita mu kyuma kya ‘Bio tuner'. Ekyuma kino nkola ya Mugirimaani era n'abazannyi baabwe bakikozesa okusigala nga balina embavu, nga n'omuddusi Usain Bolt naye yakozesanga engatto zino okugogola ebinywa. Engatto zino ddagala kubanga zikola bino wammanga:\n1 Ziyamba omuntu asannyaladde (afunye stroke) kubanga omusaayi gubeera gukutte mu bwongo ne mu misuwa ebinywa ebiba bisannyaladde ne kibitereeza, amasannyalaze go ag'omu mubiri era ge kikozesa gennyini ebinywa ne bidda buggya.\n2 Kiyamba abaana abagaana okutambula oba abaludde ne batambula kuba kigumya ebinywa.\n3 Kiyamba okusumulula omusaayi mu misuwa ne gutambula bulungi kuba kiginyeenya naddala ku bantu abatuula ennyo ng'abavuga takisi oba abakola mu ofi isi.\n4 Eyamba ku binywa, ogiteeka awakuluma naddala ku binywa by'amagulu ne kiggyawo obulumi.\n5 Mu mbeera eno kikola ku bantu abazannya emizannyo ng'omupiira oba abaddusi naddala ku kwesiba ebinywa anti kiggyamu ekirungo kya ‘lactic acid'.\n6 Kiyamba ku bantu abalina obulumi bw'amannyo ng'okiteeka ku linnyo erikuluma ne kizibukula emisuwa. Ekyuma kino era tukitunda ate n'okukukolako masaagi ku 5,000/- zokka.\n7 Abantu bangi omukwano gufudde kubanga tebabeera na bwagazi olw'obusimu okufa era ekyuma kino kisumulula obusimu olwo omukwano ne gudda buggya.\n8 Omukyala ayambala kakondo ebigere ne bikuluma olw'okuleega ebinywa osobola okukikozesa ne weenyiganyiga n'otereera.\n9 Kiyamba okuzuukusa obusimu bw'obwongo ne bukola bulungi, okwo gattako okumalawo okukankana abamu kye bayita obuko.\n10 Kikola ku balwadde ba sukaali kubanga batera okufuna obusimu okufa nga ne bw'aba alinnye ku muliro nga taguwulira ne kimuleetera okufuna amabwa. Sso ssinga okikozesa kibuzza buggya.\n11 Kiyamba ku bantu ekyenda nga tekikuba bulungi mmere ng'okiteeka ku lubuto ne kirunyenya olwo ekyenda ne kitandika okukuba emmere n'okwokya amasavu g'olubuto. 12 Kiyamba abalwadde b'omugongo ate era ne kiyamba ne ku magumba agaseeseetuka. Kiyamba ne ku balina abaserikale abali wansi ne beeyongera.\n13 Bw'omira eddagala kiriyamba okusaasaana mu mubiri ssinga okozesa ekyuma kino omusaayi ne gutambula bulungi mu misuwa. Julius Nyanzi owa Prof Bioresearch asangibwa ku Equatorial Mall edduuka nnamba 152 mu Kampala. Mufune ku 0702061652 / 0779519652.


Bukedde Online - Olutalo wa Lwasa ne Juliana lusajjuse\nAmangu ddala ng’ekifaananyi ky’oku nnyonnyi kimaze okusaasaana waliwo abantu abaatandise okubityebeka nga Lwasa bw’ageze ne Juliana mu Amerika era nti alese kuno Desire Luzinda gwe bagamba nti gw’apepeya naye ennaku zino abamu kye baayise okutabula Desire ne Juliana.\nOBUTAKKAANYA wakati wa Juliana Kanyomozi n’omugagga Emmanuel Lwasa bweyongede, Juliana bw’atabukidde Lwasa n’atiisatiisa n’okumukuba mu mbuga z’amateeka ng’amulanga okumukuba ebifaananyi ku nnyonyi ne bisaasaanira ku mikutu gya yintanenti ky’ayise okuyingirira obulamu bwe obw’ekyama n’abantu okumusalako ebigambo.\nKyokka ne Lwasa amuddiza omuliro, amulabudde okukomya okwogera ku linnya lye n’okumuwalampa agamba guno mulundi gwakubiri ng’amuwalampa yandiba ng’alina ekigendererwa ky’okumwonoonera erinnya.\nEmbeera eno okubaawo kiddiridde Juliana mu kiseera kino ali mu Amerika gye yagenze okuyimba mu lukungaana lwa UNAA e Las Vegas ng’ayita ku mukutu gwe ogwa Facebook mu kiro ekyakesezza Olwokusatu okuvaayo n’ayanukula ku bibadde biyitingana nti yagenda ne Lwasa mu Amerika wiiki ewedde okulya obulamu nga n’aboogera bakiggya ku bifaananyi bye beekubya nga bali ku nnyonyi.\nEkifaananyi Lwasa kyekubye ne Juliana ku nyonyi\n“Ekisooka omusajja ono simumanyi era mbadde muwulira buwulirizi okutuusa lwe nnalabye bye bampadiiseeko naye. Tosobola kumala gakuba kifaananyi kya muntu kubanga otudde okumuliraana nga takuwadde lukusa ate n’ogenda mu maaso n’okukisaasaanya kubanga oyagala okulaga nti otambudde naye ku nnyonyi emu. Kino kitegeeza kuyingirira bulamu bwa muntu era nsobola okumukuba mu mbuga z’amateeka. Kyewuunyisa abantu tebakyalina na mpisa.” Juliana bwe yagambye.\nLwasa eyabadde ayogeza obusungu mu kwanuukula ebyawandiikiddwa Juliana amugambye nti waddembe okugenda mu kkooti bwe waba nga waliwo etteeka erigaana omuntu okwekubya ebifaananyi ku nnyonyi.\n“Nze nabadde ngenda Dubai kulaba bizinensi zange bwe zitambula twesanze ku nnyonyi nga tutudde okuliraanagana era omuwala ono nabadde simanyi nti ye Juliana okutuusa lw’avuddeyo okumpalampa ye oba omuwala ono anoonyako ki ?\nJuliana sirina kye mwagaza era sirina nkolagana naye okuggyako nti gye buvuddeko yannyiiza bwe yannumba n’okumpandiikako ku mikutu gya yintanenti bwe yampaayiriza nti namulanga okuyimba ku bbaala yange eya Tarvan Kick e Masaka nga simugambye, ekitaali kituufu era simanyi gye yabiggya okuggyako okwagala okunnyonoona ne bizinensi yange.\nWano yagasseeko okubuuza nti: “Juliana bw’aba ng’alina ky’anjagaza ambuulire mu kifo ky’okunnumba n’okumpendulira abavubuka abagenda mu maaso n’okunvuma ku mikutu gya yintaneti.”\nEra agamba nti Juliana bw’aba ng’ayagala ku muloopa mu kkooti asookere ku muvubuka eyamukuba ebifaananyi n’ebyakawaleke nga bali mu Serena.\nLwasa ne Desire gye buvuddeko.\nBabiyingizzaamu Desire Luzinda\nWabula Desire bwe yatuukiriddwa yagambye nti ensonga za Lwasa ne Juliana tayagala kuzoogerako kubanga tezimukwato n’abawa amagezi beesootinge!\nOmuyizi w'e Kyambogo akoze ekyuma ekitegulula bbomu n'okukuba ttiyaggaasi\nEngeri omuyizi w'e Kyambogo gye yasse akulira babbulaaza


Ensonga lwaki Rukutana yaziddwa mu Komera! – News Corner Uganda\nAbaserikale baamakomera mwenda baafulumye nga beebulungudde Rukutana ne bamutambuza mukungujjo nga tatunula mabega okumutuusa ku mulyango gw’emmotoka y’amakomera.\nBino byonna nga bigenda mu maaso, abooluganda lwe naddala abaana nga bakulukusa maziga balengera ‘ddadi’ waabwe bamukunguzza!\nOkwetoloola kkooti wonna eby’okwerinda byabadde binywezeddwa nga wakuumibwa poliisi n’amagye era abantu baabulijjo tebaabakkirizza kusembera kutuuka ku kkooti.\nRukutana bamutuusizza ku kkooti ku ssaawa 4:45 ez’oku makya ne bamuyingiza butereevu mu kkooti Omulamuzi gye yakkirizza okubeeramu abooluganda abatono ennyo mpozzi n’abaabadde bazze okumweyimirira okwabadde Maj. Gen. Jim Muhwezi ne mukyala we, Omubaka Michael Mawanda owa Igara West, abasuubuzi Bob Kabonero ne Hajji Ali Mutebi ow’e Ntungamo.\nKkooti olwasomedde Rukutana emisango, Bannamateeka be, Gashom Kamugisha ne Owen Murangira ne basaba kkooti ekkirize bamweyimirire era Omulamuzi olwamaze okuwulira okusaba kwabwe n’alagira nti agenda kuwa ensala ku nsonga eyo nga September 15, bw’atyo n’alagira bamuzzeeyo ku limanda.\nkufuna bujjanjabi bwe yeetaaga ng’ali mu kkomera kubanga alina obulwadde obumwetaagisa okulaba abasawo.\nRukutana yasoose okusimbibwa mu kkooti ku Mmande mu maaso g’Omulamuzi Nazifah Namayanja ne bamusomera emisango musanvu bw’atyo n’amutegeeza nti yabadde tasobola kuwulira misango egiri ku ddaala lino n’amusindika ku limanda mu kkomera ly’e Mbarara e Kakika.\nBangi baasigadde bewuunaganya lwaki Rukutana bamuzzizza mu kkomera, naye ng’ekituufu kyabadde nti omulamuzi wa kkooti eyabaddewo yabadde talina buyinza kuwulira musango ogwo.\nWabula eggulo yabadde mu maaso g’Omulamuzi akulira kkooti ento era akkirizibwa okuwulira emisango egimuvunaanibwa kyokka yasazeewo n’amuzza ku limandi.\nKigambibwa nti Rukutana yalumbya Daniel Rwebubingi, n’ayonoona emmotoka ekika kya Toyota Raum, nnamba UAR 840 eya Moses Muhumuza n’okukuba Julius Niwamanya n’amutusaako obuvune obwamaanyi.


Bukedde Online - Bannayuganda mu Amerika bagenda kusabira Bobi Wine leero ku Ssande\nBannayuganda mu Amerika bagenda kusabira Bobi Wine leero ku Ssande\nBannayuganda ababeera mu Amerika balidde...\nBannayuganda abasuubulira e Juba beekubidde...\nBANNAYUGANDA abali mu Amerika bategese okusabira omubaka Robert Kyagulanyi amanyiddwa nga Bobi Win mu kibuga Boston leero ku Ssande nga Sepetember 16 ,2018.\nOkusaba kugenda kubeera ku Klezia ya St. Mary’s Parish Waltham , Massachusetts 133 School street era kwakwetabwamu Bannayuganda ababeera mu Amerika n’abantu abalala okusinziira ku bubaka obuli ku mukutu gwe ogwa Twitter.\nMu ngeri y’emu Bobi agenda maaso n’okusisinkana Bannayuganda abatali bamu abali mu Amerika okukubaganya ebirowoozo ku nsonga ezikwata ku Uganda.\nEmu ku nsisinkano zino yabaddewo ku Lwomukaaga mu kifo ekimanyiddwa nga Greenbelt Library II Cresent road ,Greenbelt MD 20770 mu kibuga Washington DC.\nBobi Wine ali mu Amerika gye yagenda okujjanjabwa oluvannyuma lw’okufuna obuvune bwe yakwatibwa abeebyokwerinda mu kibuga Arua ng’agambibwa nti ye ne banne beetaba mu kukanyugira emmotoka za Pulezidenti amayinja ne basaako emu endabirwamu.\nOmusango guno gubavunaanibwa ne banne 33 mu kkooti e Gulu. Wabula ng’omusango gw’okusangibwa n’emmundu ogwali gumussiddwaako gwamuggyibwako kkooti y’amagye nga kati ye banne bwe baakwatibwa bavunaanibwa gwa kulya mu nsi lukwe.


Bukedde Online - Eza Big League zirwanira bifo\nEza Big League zirwanira bifo\nKasana SS esitukidde mu z'ebikonde by'amasomero...\nUCU etandise na buwanguzi e Cairo\nOLUVANNYUMA lw’emipiira 16 nga ttiimu ya Entebbe FC esabiriza w’ekyaliza mu Big League, FUFA emaze ddaaki n’ebakkiriza okukozesa ekisaawe ky’e Bugonga kye baali bawandiisizza ku ntandikwa ya sizoni.\nLwakuna mu Big League\nUPDF FC – Wakiso Giants,Luwero\nKira United FC – Doves FC, Namboole\nKiboga Young FC – Ntinda United FC, Kiboga\nBumate United FC – Kireka United FC,Bundibuggyo\nEntebbe FC – JMC Hippos,Bugonga\nDoves All Stars FC – Amuka Bright stars, Arua\nEnkya (Lwakuna) Entebbe FC ekyaza JMC Hippos n’essanyu lingi olw’ekisaawe ky’awaka okukkirizibwa bbo kye beekwasa nti okukyalinga e Wankuluku kibadde kibakosa nnyo nga y’emu ku nsonga lwaki basulira kusalwako olw’ensonga babadde tebafuna budde butendekerwa mu kisaawe kino olwo ne batuuka okukyalizaamu kyokka nga nabo bagenyi ku kisaawe.\nAisha Nalule akulira empaka mu FUFA akakasizza omupiira guno okuzannyirwa e Bugonga oluvannyuma lwa bannyini Entebbe FC okukituukanya n’omutindo ogwetaagisa mu Big League.\nEntebbe esigazza emipiira ena gyokka sizoni eno,awaka ebiri ne kubugenyi ebiri, wabula omutendesi James Odoch mugumu nti agenda kuwangula egy’awaka ng’atandikira ku JMC,olw’anoonye waakiri obonero bubiri ku bugenyi.\nEnsiike eyasooka yaggwa 0-0 e Kakindu wabula ate Maneja wa JMC Hippos Faisal Muhammed naye alwanyisa butasalwako era akakasizza nga bwe yataddewo obukadde busatu eri abasambi ku buli wiini mw’egyo ena egisigaddeyo,era nti batandika na Entebbe FC.\nEntebbe eri mu kifo kya 9 n’obubonero(15) ate JMC (17) mu kifo ekyo 7.\nEza Big League zoolekedde okubonerezebwa


Mu kiseera kino kkiro enkalu eya Kooko egula 8,000/-okuva ku mulimi ate embisi kati eri ku 2,800/- kyokka alina Kooko omungi tumugula ku 3,000/-.\nAbanaavuganya mu mpaka zino mujja kutuweereza amannya gaabwe tubatuukirire tubawandiikeko buli Mmande. EDWARD SSERINNYA awandiise ku Henry Lwanga, omulimi wa Kooko e Kasawo mu Mukono ng’akulaga lwaki y’aliko akalibwako.\nOKULIMA Kooko mu Disitulikiti okuli Mukono, Buikwe ne Kayunga kweyongedde nnyo era ab’eno kizibu okubabuulira ekirime ekirala ekifuna nga Kooko. Mu bitundu ebimu e Mukono batandise n’okutema emmwaanyi nga basimba Kooko nga bagamba kati y’aliko ebifuna.\nKkampuni z’ebweru ze zisinga okumugula ne bagenda ne bamukolamu ebirungo ebigenda ku caayi n’obuwoowo obulala ate oluvannyuma bamuzza kuno ne bamutuguza mu pawuda.\nHenry Lwanga, omulimi wa Kooko e Kasawo mu Mukono agamba, kino kivudde ku kuba ng’ekitundu kino kyalabibwa era ne kizuulibwa ng’ekimu ku bitundu ebiddamu Kooko mu Buganda.\nLwanga ng’alongoosa ennimiro ye eya Kooko e Kasawo.\nOKUKOLA NASSALE N’OKUSIMBA\nOfuna obuveera sayizi ennene, n’oteekamu ettaka eriddugavu nga liyiikayiika nga ssinga oba oluddewo okufukirira terikwata kutta nsigo.\nAwo ekiddako kuba kufuna mabeere ga Kooko amalungi g’olaba agasobola okukola ensigo ennungi ate ng’ekuze. Gisimbemu nga ogyebasizza, ejja kukuba emirandira n’okwenoonyeza ekkubo.\nWabula tosimba wala nnyo, otakulako katono kuba bw’ogiteeka wansi ezimu zigaana okumera ate bw’oba okuba ettaka tolina kulikattira kukwata mu kaveera.\nOluvannyuma lwa wiiki bbiri ensigo eba emeze, olwo otandika okugirabirira ng’ofukirira nga buli luvannyuma lwa nnaku ssatu oba ofukirira naye olumu kisinziira ku mbeera y’obudde. Mu nassale ejja kumalamu emyezi esatu n’osimbuliza.\nMu kusimbuliza osima ekinnya ekya ffuuti bbiri ku bbiri obuwanvu n’obugazi, bw’oba olina ebigimusa oyinza okuteekamu obusa oba nnakavundira naye bw’oba tolina ate nga n’ettaka ggimu osimbirawo.\nOkuva ku kinnya okutuuka ku kirala olekawo ffuuti 10 ku 10, mu kinnya zzaamu ku ttaka eriddugavu oluvannyuma ggyako akaveera, labirira mu ndabirira eya bulijjo okukuuma nga temuli muddo era oluvannyuma lw’ebiri ekitundu ku myaka esatu ku ttaka eggimu oba onogako Kooko.\nEbbeere kasita liteekako limala emyezi mukaaga ne likula n’oba ng’osobola okunoga n’okulya.\nKasita onogako ebbeere erikuze era likyusa langi ne lifuuka erya kyenvu naawe oba omulaba ng’akuze. Okikoona n’oggyamu ensigo n’ekitima tebakitwaliramu batwala nsigo zokka. Wabula ekirungi ekibaawo, amabeere ago omuva Kooko ate osobola okugakozesa mu nnimiro kubanga gavunda mangu olwo ne kifuuka ekigimusa.\nOkufuna bbomba efuuyira, ey’amasannyalaze ng’esobola okukuba waggulu mu makoola ga Kooko bw’aba awanvuye ne kiba nga kimuyamba obutakwatibwa buwuka. Obuzibu kati obuzze bwa babbi, abanoga Kooko ekiro ne bamwasa ne bamutwala, era kati abantu batuuse kusula mu nnimiro nga bwe gwali ku Vanilla.\nLwanga akolera kkampuni ya Icam, abagula Kooko omukalu ne bamutwala e Yitale. Bw’okungula Kooko ekiddako kuba kumwanika, oyinza okutunda omubisi oba omwanike wabula kkampuni ntono ezigula omubisi.\nKasita omala okumukungula n’ofunamu ensigo awo ekiddako kumubikkira mu bibookisi n’akenenuka ssupu, okutta akatima akamera, okukyusa langi n’okukola akawoowo ka cokoleeti.\nOluvannyuma lwa wiiki emu olwo n’olyoka omuteeka mu musana, oyinza okwanika mu kasana oba mu dulaaya wabula olw’okuba Kooko kyakulya talina kwanikibwa ku ttaka, alina kubeera ku bitandaalo oba ku matundubaali ate nga biyonjo.\nWano abalimi abamu we basuulira obubonero ne batta omutindo gwa Kooko. Lwanga ayongerako: Mu kiseera kino kkiro enkalu eya Kooko egula 8,000/-okuva ku mulimi ate embisi kati eri ku 2,800/- kyokka alina Kooko omungi tumugula ku 3,000/-.\nEkirungi ekiriwo kati, Gavumenti nayo erabye obulungi bwa Kooko era eyongeddemu amaanyi mu kukubiriza abantu okumulima nga mu mwaka oguwedde esobodde n’okugabira abalimi endokwa nga bayita mu Operation Wealth Creation era abantu bongedde okumusimba.\nKooko tomwanika ku ttaka, ate mulondemu ebikyafu ng’ono bw’akola.\nNazimba ekifo we nkaliza Kooko nga tagendamu nkuba, era nnina ne bookisi ze nkozesa okumukenenulamu amazzi n’okumuwa akawoowo ka cokoleeti nga kano Abazungu ke basinga okwetaaga mu Kooko olwo ne ndyoka mmutwala mu ddulaaya ezimukaza n’omusana ogw’ekigero.\nNnina oluzzi lwe nasima mu kifo awali nassale nga luno ndusibako pampu ne nkuba amazzi okuva mu kinnya ne nkozesa sepenkola okugasaasaanya mu nnimiro, era sibaako nkuba na musana mu nnasale yange.\nEngeri gye nali omulimisa, ηηenda mpa abantu amagezi ku nnima ey’omulembe mu Buikwe, Kayunga ne Mukono era bangi bakyusizza ennima.\nBangi mbasikirizza okulima Kooko kuba mmaze emyaka egisoba mu 30 nga mmulima abamu baali tebamumanyi nti wa mugaso.\nNabaleetera akatale ku kyalo, Kooko omulima ate n’omunguza, kale tewaba kwekwasa lwa katale ate abalala bajja ne bayigira ku nnimiro yange. Okusimba Kooko kukuuma butonde kubanga Kooko kirime ekikola ekibira, ate asobola okuwangaala emyaka egisoba mu 50.\nKino kitegeeza nti nnyambyeko mu kukuuma obutonde ate nsimba n’emiti emirala nga emisizi, ate ne we nsimba Kooko sitemawo miti.


Bukedde Online - COVID19 ayigirizza Bannayuganda okukkekkereza - Gavana Mutebile\nGAVANA wa bbanka enkulu Tumusiime Mutebile agambye nti Bannayuganda bagenda kukendeeza ku kumala gasasaanya nsimbi gavumenti ne bweneeba eggyewo omuggalo gw’obulwadde bwa COVID 19 ekigenda okusigala nga kikosa ebyenfuna.\nMutebile yagambye nti kino kigenda kuba bwe kiti kuba abamu bagenda kusigala nga batya okumala gamansa nsimbi olw'okuba tebamanyi oba banaddamu okuzifunanga nga bwe gwali nga COVID 19 tanajja ng'ate n'abalala bagenda kusigala nga batya obulwadde baleme kugenda mu bifo gye bayinza kubuggya.\nBino biri mu kiwandiiko kye yafulumizza ekikwata ku byenfuna nga bwe bibadde mu August w'omwaka guno. Mutebile yagambye nti ebyenfuna bigenda kutambula kasoobo omwaka guno gwonna n'ogujja era biyinza kuddamu ndasi mu mwaka gw'ebyensimbi 2022/2023.\nMutebile yagambye nti kizibu okutebereza ebyenfuna engeri gye bigenda okubaamu mu myezi egigenda okuddako kuba entambula yabyo egenda kusinziira ku kya kuba nga bulwadde bwa ssenyiga bukendedde oba nga bweyongedde. N'agamba nti bwe bunaaba bweyongedde kiyinza okwetagiisa okuddamu okusibira Bannayuganda awaka ekigenda okwongera okuzibuwaza ebintu.\nYagambye nti obukwakulizo obwassibwa ku batakisi ne bbaasi mu kusabaze abantu buyinza okulinnyisa ebbeeyi y'ebintu. Yagambye nti amataba ne ssenyiga bikosezza ebyenfuna mu mwaka guno kyokka biyinza okugenda nga biddamu endasi gavumenti bweneyongera okutewuluza ku muggalo.\nYategeezezza nti obuzibu mu kusasula looni abantu ze beewola mu bbanka kuyinza okuzing'amya bizinensi z'abaneekolera gyange era nakyo kya kukosa\nAbakozi b'amakomera balaajanye ku musaala omutono\n'Okulima obutunda nagufuula mulimu ogunnyimirizaawo'\nLima obutunda kuba kati bufuna kiralu


Ddiini ki entuufu gyenina okulondawo?\nEkibuuzo: Ddiini ki entuufu gyenina okulondawo?\nOkuddamu: Woteeri ezitunda emmere zitusindikiriza okugula emere kubanga zituleka okulonda ebika by'emmere ey'enjawulo nga bwe tujaagala. Nendala ezitunda Kaawa, nazo zewaana olwebika ebinji ebya Kaawa bye zitunda. Nebwetuba tugula emmotoka oba ennyumba, tugezaako nnyo okugula eyo elina byonna byetwagala. Okulondawo kati kwekufuga. Osobola okufuna ekintu kyona kyoyagala okusinziira nga bwokyagala oba ebyetaago byo bwebiri.\nKati ate eddiini entuufu gwe gyoyagala? Eddiini etakuletera kusalirwa musango gwona, etalina byesaba, etakuttika migugu egimenya egyebintu byoyina okukola oba obutakola. Nayo gyeri, nga bwenjinyonyodde. Naye ne eddiini nayo tulina okujilonda nga abalonda ebika bya Ayisi Kuliimu(Soma Ice cream)?\nWaliwo amaloboozi manji agaagala tugawulirize. Lwaki omuntu yenna ateeka Yesu wagulu, katugeze wagulu wa Muhammadi, oba Bbudda, oba Konfikasi( Soma Conficus), oba Joseph Smith. Nekirara, okutwaliza awamu amakkubo gonna tegatwala mu Ggulu? Amaddiini gonna si ge gamu? Amazima gali nti, amaddini gonna tegatwala mu Ggulu, nga amakubo gonna bwe gatakutwala Kampala.\nYesu yekka yayogera n'obuyinza bwa Katonda kubanga Yesu Yekka yeyawangula okufa. Muhammadi, konfikasi, nabalala bavundira mu ntaana wetwogerera. Naye Yesu, mu manyige , yatambula okuva mu ntaana ngawayise annaku satu ngamaze kufa ku musalaba. Omuntu yenna alina amanyi awangula okufa agwana okuwulirizibwa.\nObukakafu obuwagira okuzuukira kwa Yesu bwewunyisa olw'obunji bwabwo.. Okusooka waliwo abajulirwa abasukka mu bitaano abalaba Yesu ng'azuukidde. Amaloboozi ebikumi bitano tegasobola kulekebwawo bulesi. Waliyo nensonga yentaana enkalu. Abalabe ba Yesu bandisilisiza buli ayogera singa baleeta omulambo gwa Yesu ngaguvunda. Naye tewaali mulambo gwonna kubanga entaana yali njerere. Oba abayigirizwa bagubba? Nedda. Okusobola okubalemesa, entaana yali ekuumibwa bulungi n'abasilikale abalina ebyokulwanyisa. N'okusinzira nti abagoberezi be abaamuli okumpi baali badduse olw'okutya nga bamusibye n'okumukomerera. Tekisoboka kibiina kya bantu abatali batendeke, abavubi obuvubi okulumba abajaasi abatendeke. Era bali tebasobola kuwaayo bulamu bwabwe kuttibwa ng'abamu bwebakola. Amazima gali nti okuzuukira kwa Yesu tekusobola kujjibwawo nabigambo.\nNeera, omuntu alina amanyi agawangula okufa asaana okuwulirizibwa. Yesu yalaga amanyi eri okufa. Nolwekyo tulina okuwulira ki kyalina okwogera. Yesu yeyogerako nge kkubo lyokka ely'obulokozi.(Yokaana 14:6). Ssi limu ku kkubo, naye Yesu lye kkubo lyoka.\nYesu yoomu agamba nti, "Mujje gye ndi, mmwe mwenna abakooye era abazitoowereddwa nange nnaabawummuza."(Matayo 11:28). Eno ensi nkambwe era n'obulamu bukaluba. Abasinga kuffe tujjude omusaayi, ebinuubule, era tujjude okutya olw'entalo enyinji ze tuyiseemu. Kituufu? Ku lw'ensongeyo, kiki kyewetaaga? Kuddizibwa bujja oba ddiini buddiini?, Omulokozi eyazuukira oba omu ku banabbi abaafa? Enkolagana elina amakulu oba emikolo egitaliimu kanyusi kona? Yesu, si omu ku byetulina okulondako, Ye gwetulina okulonda yekka.\nYesu ye "ddiini" entuufu bwoba ononya okusonyiyibwa( Bikolwa 10:43). Yesu y'eddiini entuufu bwoba ononya enkolagana elina amakulu, enkolagana ne Katonda.(Yokaana 10:10). Yesu ye ddiini entuufu bwoba ononya eggulu, ewaka gyetunabeera emirembe gyona.( Yokaana 3:16). Teeka okukkiriza kwo mu Yesu Kristu okubeera omulokozi wo. Tojja kwejjusa. Mukkirize olwokusonyiyibwa kw'ebibi byo. Tojja kwejjusa.\nBwoba oyagala okuba n'enkolagana entuufu ne Katonda, Yiino esaala eyokulabirako. Jjukira , okusaba esaala eno oba esaala endala yonna, tesobola ku kulokola. Kuteeka Kukkiriza kwo mu Krsitu kwoka, kwekusobola okukulokola okuva mu kibi. Eno essala mubimpimpi yengeri yakwoleesa okukkiririza kwo mu Katonda, no okumwebaza olw'obulokozi." "Katonda, nkimanyi nga nyonoonye gwe era nga nsaniira kibonerezo. Naye Yesu Kristu yatwaala ekibonerezo ekyo kyensaana nsobore okusonyiyibwa okuyita mu kukiriza mu yye. Nteeka okukkiriza mu ggwe kulw'obulokozi. Webale olw'ekisakyo ekirungi, n’okusonyiyibwa – ekirabo ekyobulamu obutaggwawo. Amiina"!


EKY'AMA KY'EMPISA EZ'OBULAMU OBULUNGI\nAbanoonyereza ab'omu kiseera kino batutte omutawaana okuwandiika amazima ago Bayibuli ge yasooka okuteekawo. Ebitundu by'omuntu ebingi byegasse mu kimu. Emirundi ebitundu bino bye twawula mu nti; omubiri, ebirowoozo era n'omwoyo nabyo byegasse wamu era tebyawukananyizibwa.\nMu ngeri endala, ekyo ekikwata ku mubiri kikwata nekubirowoozo. Embeera yaffe ey'eby'Omwoyo erina ky'ekola ku mubiri. N'embeera yaffe ey'omubiri erina ky'ekola ku by'omwoyo. Omuntu kitundu kimu. Eky'okulabirako, abanoonyereza aba saayansi bakizudde mu by'okuyiga byabwe ebiteeketeeke nti, essanyu, okuseka okw'essanyu kuvaamu enkyukakyuka nnene mu maanyi agali mu mubiri agawoonya endwadde. Osobola okuyamba omubiri gwo okugwongera okulwana n'endwadde olw'okubeera ng'oli musanyufu. Eby'okuyiga byabwe bino biraga engeri ebirowoozo gye bikolaganira awamu n'omubiri.\nEmyaka nkumi na nkumi egyayita Ekigambo kya Katonda kyalaga obwegaffu buno obuli wakati w'ebirowoozo n'omubiri ekyo ekyakakkirizibwa ennaku zino mu mateeka ag'okujjanjaba ag'ekisawo.\n"Omutima ogujaguza ddagala ddungi; Naye Omwoyo ogumenyesee gukaza amagumba." - Ngero 17:22.\nOkusinziira ku Mutume Yokana, ebikwata ku birowoozo, ne ku mubiri ne ku mwoyo bikolagana bitya olw'omuntu n'asobola okubeera obulungi?\n"Omwagalwa, NSABA OBEERENGA BULUNGI mu bigambo byonna era obeerenga n'obulamu ng'obulamu bwo bwe bubeera obulungi." - 3 Yokana 2.\nOmutonzi waffe ayagala tubeere "n'obulamu obulungi" omutali ndwadde. Ekigambo kya Katonda kisobola okutufuukira ensibuko ey'obulamu obulungi ate era n'obulamu obutaggwaawo.\nOlw'okubanga omubiri n'obulamu obw'ebirowoozo era n'embeera ennungi ey'omwoyo bigendera wamu, Omutume Paulo kyeyava yeegayirira abantu bw'ati;\n"Kale obanga mulya, obanga munywa, obanga mukola, ekigambo kyonna kyonna, mukolenga byonna olw'ekitiibwa kya Katonda." - 1 Bakkolinso 10:31.\nAmawulire amalungi aga Katonda gatwaliiramu okudda obuggya okw'emibiri gyaffe n'omwoyo gwaffe. Enneeyisa ennungi ey'obulamu esobola okutuyamba okubeera abakristayo abasanyufu.\nWano tulinawo amateeka munaana ag'okugobereera bw'oba ng'oyagalira ddala okubeera n'obulamu obusingako obulungi era obuzaala ennyo.\n1. EMPEWO ENNUNGI\nEmpewo ennungi yeetagibwa olw'obulamu obulungi. Emisana n'ekiro nga weebase, okuteeka obumooli ku nnyumba yammwe era ne ku bifo by'etukoleramu emirimu kituwa obukakafu nti omusaayi gwo gujja kutwala empewo emala ku buli kitundu eky'omubiri.\nOkusika empewo ennungi okugenda mu mawugwe ku makya ng'otambula ly'ekkubo eddungi okuyingiza empewo ennungi mu mubiri gwo.\nEkika ky'empewo gye tussa nakyo kintu kikulu nnyo. Weegendereze obutabeera mu mpewo ewunya ennyo, oba mu gasi oba mu mpewo erimu obuwuka (bacteria), nga biva mu kintu ky'otamaanyi. Omukka ogunnyooka okuva mu bintu eby'okebwa gwonona empewo era ye kattira omukulu ow'abantu ow'ennaku zino. Abanonyereza aba sayaansi baakakasa dda omutawaana oguli wakati w'okunywa taaba (seggeereti) ne kokolo (cancer) ow'amawuggwe n'endwadde ez'omutima. Omubiri okumanyira okunywa obutwa obuyitibwa nakotini obuli mu seggeereti, kifuula okunywa seggeereti empisa esingira ddala okuba enzibu okulekayo. Okunywa segereti kijja kutta abantu obukadde 12 mu mwaka 2020, senga nga okunywa segereti okuliwo mu kiseera kino kunaagenda mu maaso.\n"Emigaso gy'ebitangala eky'omusana mingi,\n"1. Singa omala mu musana eddakiika 15 okutuusa ku 30 buli lunaku mu makya oba olw'eggulo kiyamba omubiri okwezimba oba omubiri okwekolera ekiriisa omubiri ekya Vitamini D eky'eddiba. Vitamini D eyamba omusaayi okuzaala caliciyamu ne fosifalasi (phosporous) ebizimba era ne biddabiriza obugumu bw'amagumba.\n"2. Omusana gukola ng'eddagala eritta obuwuka era ne gutta obuwuka obusirikiti obutono ennyo obuleeta endwadde (bacteria).\n"3. Omusana guvaamu amaanyi ago agasobozesa ebisimbe okukyusa omukka omubi (carbon dioxide) n'amazzi ne gubifuula ekiriisa ekya carbohydrate\nSinga enkola eno teriiwo ebisoolo byonna awamu n'abantu byandifudde enjala ne biggwaawo.\n"4. Omusana era guyamba omuntu okusobola okukola ekiro era ne guwonya okuggwaamu amaanyi okuva mu biseera by'enzikiza mu nsi ezo omubeera ekiseera eky'obutiti (winter).\nOkulabula: "Omusana gukyayinza okubeera ogw'omutawaana. Singa omala ebbanga eddene mu musana gubabula olususu lw'eddiiba ly'omuntu, gwongera omutawaana ogw'obulwadde, obwa kokolo (cancer) ow'eddiba, gukaddiya mangu abantu, gwonoona amaaso era guleeta endwadde ey'ensenke ku maaso." (Ebiwandiiko byonna ebiri mu Mulagirizi ono bigyiddwa mu kitabo Look Up and Live, mu katabo ak'eby'okuyiga eby'abakulu eby'obulamu obulungi ak'emyezi esatu egisooka ak'omwaka 1993. Akawandiikibwa era ne kafulimizibwa (Nampa, Idaho: Pacific Press Publishing Association). Ebiwandiiko ebisinga obungi ebiri mu ky'okuyiga kino, newankubadde nga ebimu tebiragiddwa, bissimbuddwa era ne biyimpayizibwa nga bigyiddwa mu bawandiisi abo.)\nOmubiri guteekwa okuwummula gusobole okweddabiriza. Tuteekwa okufuna ekiseera eky'okwezza obuggya era n'okuwummula okutewuluza ku bukoowu obw'emirimu era n'obuvunanyizibwa obw'amaka. Awatali kufuna okuwummula okwetaagibwa, abantu oluusi abafuna okweralikirira, okuggwaamu amaanyi era n'okulumizibwa. Okunyigirizibwa ng'okwo okw'ebirowoozo kuvaamu okulwala, era ne kituwaliriza okuwummuza emibiri gyaffe amangu nga tusasula ekiseera kyegutawummula. Mu kwebaka okulungi okw'ekiro tewaliiwo kintu ky'osobola okuzza mu kifo kyakwo.\nOkuzzaamu obuggya amaanyi ag'omwoyo gwaffe buli lunaku nakyo kikulu nnyo olw'obulamu obulungi obw'omubiri. Ekiseera ekya buli lunaku eky'omukristayo eky'okufumitiriza, okusoma Bayibuli, n'okusaba kijja kuwoonya omubiri n'Omwoyo. Twetaaga okuwummula okuva ku mirimu gyaffe egya buli lunaku, ate n'okuwummula ku lunaku olwa Ssabbiiti olw'okuwummula, n'okuwummula okw'omwaka oba okw'ekitundu eky'omwaka.\n4. OKUKOZESA OMUBIRI (EXERCISE)\nOkukozesa omubiri kikulu nnyo olw'obulamu bwaffe obulungi:\n"1. Okukozesa omubiri kiyamba okussa entunnuusi ezikubira waggulu (High Blood Pressure).\n"2. Okukozesa omubiri kusobozesa omusaayi okutuuka mu bitundu byonna eby'omubiri, okugakuuma nga gwonna gubuguma.\n"3. Okukozesa omubiri kuggyawo okunyigiribwa kw'omubiri era n'okw'ebirowoozo ne kikuyamba okuwuulira obulungi mu bulamu. Okukozesa omubiri ly'eddagala erisinga obulungi okuwonya okw'eraliikirira, n'okunyigirizibwa kwe birowoozo (stress).\n"4.Okukozesa omubiri kuwa obwongo amaanyi ag'amassaanyalaze n'obutafaali obw'emyala. Kuleeta obulamu obulungi olw'okuzuukusa amaanyi agalwanyisa endwadde. Omubiri bwe gukuumibwa mu mbeera ennungi olw'okukozesa obulungi omubiri, ebirowoozo byongera okutetenkanya obulungi.\n"5. Kuyamba ku ndabika yo ey'eddiba era ne kikukuuma ng'oli mutono.\n"6. Okukozesa omubiri kyongera okukuwa amaanyi, kiggyawo obunafu obw'omubiri n'obw'ebirowoozo.\n"7. Kiyamba obwongo okuvaamu eddagala erikuwa okuwuulira obulungi era ne kyongera omubiri okugumira obulumi."\nBw'oba ng'obadde tokozesa mubiri (exercising), tandika mpola era genda nga weeyongera mpola nga bw'osobola okugumikiriza. Kyandibadde kya magezi okufuna okuweebwa amagezi okuva eri omusawo wo nga tonnaba kutandika. Ekigendererwa kyo kiteekwa okuba nga wennyigira mu kika kyonna eky'okukozesa omubiri (exercise) ekyo ekyenkanankana n'okutambula milo emu mu ddakiika 15 emirundi egisuuka ena buli wiiki.\nOkuva ng'amazzi bwe getaagibwa mu buli katafaali (cell) ka mubiri, tuteekwa okunywa amangi.\n"1. Okusinziira ku buzito bw'omubiri, amazzi gatwalako ebitundu 70 ku buli kikumi\n"2. Omubiri gwetaaga lita 2 ½ z'amazzi buli lunaku gusobole okukola emirimu gyagwo. Ogumu ku mirimu gy'omubiri, kwe kutambula kw'omusaayi, okujjawo kazambi (mu mubiri) okutambuza emmere mu mubiri era n'okugigaaya\n"3. Omuntu owa bulijjo alina obutofaali okuva mu buwumbi 15 okutuusa ku 20 mu bwongo. Buli kamu ku butofaali buno 70% okutuuka ku 80% ku buli kikumi mazzi. Okufuna amazzi agamala eri obutofaali buno kikukuuma nga otegeera bulungi era ne kiziyiza okuggwaamu amaanyi era n'okulumizibwa.\n"4. Amazzi g'onywa si geg'omugaso gokka. Amazzi agannyogoga ag'okunaaba buli lunaku galongosa entambula y'omusaayi, era ne gawa amaanyi omubiri n'ebirowoozo. Okunaaba amazzi gasobola okulongoosa emyala egikyamye egisobola okuleteera endwadde olw'okunafuya enkola ey'omubiri ey'okwerinda. Okunaaba kujjawo obukyafu okuva mu mubiri era kusobola okukendeza omusujja."\n6. OKULYA OKUTUUFU\nKu kutonda ensi, Katonda yalagira Adamu ne Kaawa okulya eby'okulya eby'ebinyeebwa ensigo n'ebibala (Luberyeberye 1:29). Nga Adamu amaze okwonoona enva zagattibwa mu by'okulya by'omuntu (Luberyeberye 3:18). Ng'amataba gamaze okubeerawo, omutonzi yagattako ennyama "ennongoofu" ku by'okulya byabwe (Luberyeberye 7:2-3, 9:1-6).\nEnnyama ey'ensolo erimu amasavu ag'ekwata awamu, era n'okuzibikira emisuuwa, kino ne kireeta omutawaana ogw'entunnusi, (pressure), omutima okusirika, endwadde z'omutima, kokolo, okugejja, sukaali (diabetes), era nendwadde endala nkumi. Ennaku zino abasawo bawa amagezi abantu abo abalya ennyama okulya ennyama enkapa, ng'efumbidwa bulungi era n'eby'ennyanja, naye birye bbalirirwe.\nOlw'okubanga abantu abatalya nnyama be basingako okuba n'obulamu obulungi, era bawangaala nnyo abakugu mu by'endiisa ne mu by'obulamu batukubiriza okudda ku mmere eyasooka eyaweebwa omuntu ey'ebinyeebwa, ensigo era n'ebibala ate gataako n'enva.\nBy'ona ng'oyagala okutandika okulya emmere eteriimu nnyama, kikakase nti oteekwa kusooka okumanya engeri gy'osobola okuteekateeka emmere ennungi emala awatali kukozesa nnyama. Lya ebigero bitaano oba mukaaga buli lunaku eby'ebibala eby'enjawulo, ebinyeebwa, ensigo ebijanjalo era n'enva. Enva eza kiragala ne za kyenvu awamu n'emicungwa, bikulu nnyo. Kozesa obuwunga obw'ensigo yonna ng'esereddwa, era kozesa omukyere omumyufu mu kifo ky'ogwo ogutukula. Sitaki ne carbohydrates biteekwa okuba ebigero mukaaga buli lunaku. Mu kifo ky'amasavu ag'ensolo (butter) (omuzigo) kozesa amasavu ag'ebibala. Endya eyo waggulu emala buli lunaku awatali nnyama.\nAbo abalondawo ennyama okuba ekitundu ku mmere yaabwe bateekwa okulya ensolo ezo zokka ezalagirwa mu Bayibuli nga "nnongoofu" era zisaanira okuliibwa abantu. Oluvannyuma lw'amataba Katonda bwe yakkiriza omuntu okulya ennyama, (Luberyeberye 7:2-3, Abalevi 11:47). Yannyonnyola ennyama ey'ensolo ennongoofu era n'ezo ezitali nnongoofu era ezitasaana kuliibwa.\nSoma mu Kitabo kya Abalevi 11 ne Ekyamaeteka 14 olabe omuwendo gw'ennyonyi, n'ensolo, era n'eby'ennyanja Katonda bye yagaana okulya. Okusinzira ku ssuula ezo, ensolo ennongoofu eteekwa okuba ng'erina ekigere ekyaseemu ekyeyawuddemu era nga ezza obwenkulumu. Eby'ennyanja ebirongoofu biteekwa okubeera nga birina amaggwa n'amagamba. Ennyonyi ezirya n'ennyama y'emirambo gy'ensolo ezifudde teziriibwa zagaanibwa.\nEmu ku nsolo ezitali nnongoofu, embizzi eyogerwako mu ngeri ey'enjawulo era n'egaanibwa okuliibwa (Kyamateeka 14:8). Abantu nkumu abalongoosebwa emibiri gyabwe gisangibwamu akawuka Trichinea Obuwuka obusing'anyi obusirikitu buyingira mu bantu abalya ennyama y'embizzi. Okunoonyereza kwa saayansi okw'ennaku zino kweyongedde ne ku zuula ensonga lwaki Katonda embizzi yagiteeka mu nsolo ezitali nnongoofu. Ensonga emu esobola okuba endwadde ey'akabi, okugeza nga Trichinea obusiring'anyi obusagibwa mu nnyama yayo. Ensonga endala esobola okuba amasavu gaayo makwafu agonoona ebyenda by'omuntu ebigaaya emmere.\n7. OKWEWALA EBINTU EBY'AKABI\nKulabula ki Bayibuli kw'ewa mu kunywa omwenge?\n"Omwenge Mukuddazi, ekitamiiza mulekaanyi, era buli akyama olw'ebyo talina magezi." - Ngero 20:1.\n"Newankubadde ababbi newankubadde abeegombi, newankubadde ABATAMIIVU, newankubadde abavumi, newankubadde abanyazi, tebalisikira bwakabaka bwa Katonda." - 1 Bakkolinso 6:10.\nOmwenge gw'onoona ebitundu eby'omubiri bino;\n"1. Enkola ey'okuwonya endwadde mu muntu (Immune System) - Omwenge gukendeza obusobozi bw'amaanyi ag'obutofaali obweru obulwanyisa endwadde, olwo nno omutawaana gwe ndwadde zino ne zeyongera; Lubyamiira, akafuba, obulwadde obw'ekibumba (Hepatitis) ne kokolo ow'ebika ebingi.\n"2. Endocrine system - Okunywa omwenge omulundi ogumu oba emirundi esatu olunaku kyongera omutawaana ogw'embuto okuvaamu, okulemererwa okuzaala, era n'okuzaala ng'omwana tannaba kukula.\n"3. Entambula y'omusaayi - Okunywa omwenge kireeta akabi ak'endwadde ez'omutima, kikendeeza sukaali ow'omu musaayi era ne kyongera amaanyi ag'amasavu ag'omu musaayi, ne gwongera omutima okukubisa entunnunsi eza waggulu okulinnya. (High Blood Pressure).\n"4. Ebyenda ebigaaya emmere - Omwenge gwonoona olubuto, ebyenda ne bijjamu amabwa agavaamu omusaayi\nokunywa omwenge okwa buli lunaku, kivaamu omutawaana ogw'amasavu mu kibumba, obulwadde obuyitibwa hepatitis ne cirrhosis, mu kibumba."\nOkunywa omwenge kwe kuvunaanyizibwa ku kitundu eky'abantu bangi abeetuga, okufa kw'abantu mu bubenje obw'ebidduka, okukwata abaana abato, era n'ennyombo mu maka.\n8. OKWESIGA AMAANYI GA KATONDA\nOmuntu ali mu kutya oba alina omusango ajja kukisanga nga kizibu okufuna mu bujjuvu enkola ey'obulamu obulungi bwe twakamala okubannyonnyola. Naye omuntu alina okukkiriza okulungi mu Katonda ajja kufuna ensibuko ey'obulamu obulungi.\n"Weebaze MUKAMA ggwe emmeeme yange, so tewerabiranga birungi bye byonna. asonyiwa ebikolwa byo byonna ebitali bya butukirivu, awonya ENDWADDE ZO ZONNA. ANUNULE OBULAMU BWO BULEME OKUZIKIRIRA." - Zabbuli 103:2-4.\nDavid Larson, Omuwi w'amagezi mu ssomero ely'eggwanga ery'abalwadde b'emitwe mu Amerika, yakola okunoonyereza okugazi ku bikwata ku nkolagana y'eddiini n'eby'obulamu. Okuyiga kwe kwalaga enkolagana wakati w'omukristayo eyeewaaddeyo era n'eby'obulamu. Kyamwewuunyisa okukiteegera nti: Abantu abo abagenda mu kkanisa bawangaala okusinga abo abatagenda mu kkanisa. Abagenda mu kkanisa endwadde ez'emitima zibarumba kinono, n'ez'emisuuwa, ne pureesa era n'endwadde endala. Abo abalina okukkiriza mu Katonda bazaala nnyo, kubanga emirundi mitono gye banyigirizibwa, oba okunywa omwenge, okusibibwa mu makomera okwa buli kaseera ng'abamenyi b'amateeka ab'olulango, yadde okwegatta mu bufumbo obutali busanyufu. Okwesiga amaanyi ga Katonda ky'ekisumuluzo ekikulu ekituusa ku bulamu obulungi obw'amazima, obulamu obulungi omutali ndwadde ate, era obusanyufu.\nAbantu abaweera 50,000 abe kkanisa eya Seventh-Day Adventist, mu California beekebejjebwa okumala emyaka 30. Ebyavaamu biraga nti; Abadventisti abasajja (ng'obageragereanyiza n'abasajja abalala abatali Badventi) bawangaala emyaka 8.9 okusinga abalala ate bo abakyala bawangaala emyaka 7.5 okusinga bannabwe ab'omulembe gwabwe. Okuyiga Abadventisti mu Holland, Norway ne mu Poland nakwo kwalaga ebintu bye bimu. Abanoonyereza eky'okuwangaala kwabwe kuno bakissa ku nsonga nti Abadventisti bassa mu nkola amateeka ago gonna oba agamu ku go. Abo abagobeerera amateeka gano ag'obulamu tebawangaala buwangaazi kyokka naye era balina obulamu obusingako obulungi.\nBwe tussa enjigiriza ya Bayibuli mu bulamu bwaffe kireetawo enjawulo mu makubo gaffe gonna, nga kiwa obujulirwa obumatiza nti obukristayo y'eddiini essinga okukola era n'obuteegevu mu nsi yonna. Ekyusa abantu endowooza era n'ebikolwa byabwe era n'ebatondamu enkola ey'obulamu empya.\nOlw'okubanga ebirowoozo n'omubiri era n'obulamu obw'omyoyo birina enkolagana ey'awamu, Abakristayo abatambulira mu kigambo kya Katonda bajja kwagala okugobeerera amateeka ag'enkola ey'obulamu obulungi nga beeteekerateekera okujja kwa Yesu omulundi ogw'okubiri, (1 Yokana 3:1-3). Kristo tatwagaliza kubeera beeteefuteefu olw'omulundi ogw'okubiri kyokka, naye era ayagala tubeere n'obulamu obusingako obulungi mu bulamu obw'ekiseera kya kaakano. Tusobola okwegatta naye nga tugobeerera amateeka ga Katonda ag'obulamu obulungi.\nYesu yasuubiza okutujja mu buli mpisa embi ezikiriza obulamu ng'ayita "mu maanyi ge agakolera muffe" (Abeeffeso 3:20). Singa nga ogezako okuwangula empisa embi eyonoona omubiri, okugeza: ng'okunywa seggeereti, oba okunywa omwenge, okugezaako kwo okusingira ddala obulungi okw'okuva ku mutawaana ogwo ekivaamu kuba kulemererwa. Naye bw'onegatta mu maanyi ga Katonda ago agakolera muffe, Katonda asobola okukuwa amaanyi n'owangula. Ekigambo kya Katonda kitusubiza nti, "Nnyinziza byonna mu Kristo oyo ampa amaanyi" (Bafiripi 4:13).\n© 2002 The Voice of Prophecy Radio Broadcast


Bukedde Online - Abaagalana abanoonya ababeezi\nGwe nnafuna okuwona obuwuulu yanfuula bbanka\nMuto wa Paasita Bugembe aleese 'Akalulu'\nNkooye sitayiro emu\nNnoonya anannyambako mu bizinensi\nAdded 22nd March 2017\nAbaagalana nga bali mu mukwano\nEnnyonyi endala 2 zitonnye ku kisaawe e Ntebe: Libadde ssanyu jjereere\nOmukyala alina siriimu nze simulina, nkole ntya?\nSikolagana na musajja atakwata ssimu yange\nOmusajja okungattika kinkaabya\nNze nasalawo okwenoonyeza ssente zange\nOkulunda enkoko kunnyambye ...\nOBULUNZI bw'enkoko mulimu ogwetaagamu obuyiiya bw'oba waakugufunamu. George Ssemugenyi, 60, omutuuze e Mpangala-Buddo...\nGwe nnafuna okuwona obuwuul...\nBW'OSANGA omuvubuka ng'alemedde mu buwuulu tomunenya. Abakazi abamu tebaafuna kubuulirirwa era tebamanyi ngeri...\nAmuriat alumbye Museveni ok...\nPATRICK Oboi Amuriat, avuganya ku bwapulezidenti ku kaadi ya FDC alumbye Pulezidenti Museveni olw’okweggyako egimu...\nMuto wa Paasita Bugembe ale...\nPaasita Bugembe mukulu wa Dr. Ddumba. Ddumba aleese vidiyo y'oluyimba lwe Akalulu, akake akawadde Yesu Dr. Brian...\nGwe baakutte ng'amenya eddu...\nABASUUBUZI bataayizza omuvubuka ali mu kibinja ky'ababbi ababbira mu nkuba ekiro n'ayogera obukodyo bwe bakozesa...


Basse omulaalo ne bamuziika ne banyaga ente\nABATEMU balumbye amaka g’omusuubuzi e Kajjansi ne bawamba omulaalo. Baamututte ku lusozi e Kajjansi okumpi ne Nakigalala mu disitulikiti y’e Wakiso ne bamutuga, omulambo ne bagutemaatema oluvannyuma ne baguziika! Amangu ago baakung’anyizza ente zonna ze yabadde alunda - 25, endiga nnya n’embuzi ne bagenda nabyo.\nABATEMU balumbye amaka g'omusuubuzi e Kajjansi ne bawamba omulaalo. Baamututte ku lusozi e Kajjansi okumpi ne Nakigalala mu disitulikiti y'e Wakiso ne bamutuga, omulambo ne bagutemaatema oluvannyuma ne baguziika! Amangu ago baakung'anyizza ente zonna ze yabadde alunda - 25, endiga nnya n'embuzi ne bagenda nabyo.\nEttemu lino lyakoleddwa mu maka ga Simon Ssekayi omutuuze w'e Kitovu-Nakigala e Kajjansi era omulaalo eyattiddwa ye Onesimas Kamugisha.\nOmusuubuzi yeekubidde enduulu ku poliisi ng'aloopa okubula lw'ente ze n'okubulawo kw'omulaalo we era poliisi n'etandika omuyiggo n'okusuula emisanvu. Ku Lwokubiri lwa wiiki ewedde, poliisi y'e Nsangi yakutte abasajja babiri okwali Isaac Odema ne Kamu Kajo nga baasangiddwa n'ente ezisoba mu 24 n'endiga 4 kyokka nga tebalina biwandiiko bibakkiriza kuzitambuza.\nYabakunyizza buli omu n'alumiriza munne okutta Kamugisha omulambo gwe ne baguziika ku lusozi lw'e Nakigalala e Kajjansi. Baatutte poliisi we baziise omulambo gwa Kamugisha nga gwasangiddwa nga gutemeddwa ebiwundu eby'amaanyi ku mutwe era ne gutwalibwa mu ggwanika ly'eddwaaliro ly'e Mulago.\nEnte Odema ne Kajo ze baabakutte nazo bazisanga baazikubye emiggo nga baakikola okugezaako okuzikaka okutambula wabula nga zaali zikooye era zaali ziwummulidde mu maka g'omutuuze omu e Nsangi eno y'ensonga lwaki poliisi yabeekengera n'ebakwata.\nSarah Nalukwago, mukyala wa Ssekayi yategeezezza nti Kamugisha yakeera kutwala nte ku ttale nga bulijjo bwe yali akola kyokka obudde bwawungeeera okutuuka ku ssaawa 12 ze yali atera okukomerawo ez'olweggulo nga Kamugisha n'ente tebalabikako ne balowooza nti oba alina gy'asoose okugendako.\nNalukwago yagambye nti abatuuze babategeezezza nti nga bwe baali bawulidde ekizindaalo nga kiranga nga bwe waliwo ente ze bakwatidde e Nsangi nga kuliko abasajja abazirunda.\nYagenda ku poliisi y'e Nsangi n'azuula nga ente bwe zaali zaabwe era abasibe bano ne bakwasibwa poliisi y'e Kajjansi.Omulambo gwa Kamugisha gwajjiddwa mu Ggwanika lye Mulago n'azikibwa e Kitovu-Kajjansi.\nOmumyuka w'omwogezi wa poliisi mu Kampala n'emiriraano Luke Owoyesigyire yategeezezza nti ku ttemu lino bakutte abasajja babiri ababadde bagoba ente nga bakumibwa ku poliisi y'e Kajjansi nga waliwo n'omusajja omulala gwe banoonya agambibwa okudduka nga bwanaakwatibwa waakuvunanibwa omusango gw'obutemu n'obubbi.


Bukedde Online - Emiggo n’omwenge mbikooye\nEmiggo n’omwenge mbikooye\nOmuwala ankaka mmuwase\nNZE Scovia Irachan 24 ,ndi mutuuze w’e Kazo - Lugoba mu Munisipaali y’e Kawempe. Twalabagana ne baze emyaka ena n’ekitundu egiyise ku Arua Park gye nali nkolera.\nYasooka kuba mukwano gwange, oluvannyuma n’afuuka muganzi wange okukkakkana nga tufuuse bafumbo kuba buli omu yali asiimye munne.\nBaze yali akola gwa kwetikka migugu ku Arua Park mu Kampala. Era empisa ze yandanga kye kimu ku byampaliriza okumukkiririzaamu nga ndowooza nti nfunye omuntu omutuufu.\nWabula olwantwala mu maka ge wamma nange ne ndoza ku bukambwe bwe. Ekisooka, nga naakabeera naye ebbanga ttono, yansaba nzikirize omuwala muganda wa mukwano gwe tubeere naye awaka kuba muganda we teyalina busobozi.\nNamulabirira bulungi kuba omwami wange yali ansabye mu mirembe kyokka kye saamanya nti nali ndabirira muggya wange mu nju.\nOlumu nazuukukanga ekiro nga simulaba, bwe yakomangawo ng’aηηmba nti ava kufuuyisa ekyo ne nkitegeera.\nNatandika okumwekengera kuba kyali kisusse era lwali lumu kwe kubeesangira kiro mu ttumbi nga basinda omukwano mu ddiro.\nBino byagenda okubeerawo ng’omuwala ali lubuto. Ekyokubiri, omuwala olwazaala omwana, yamunsuulira oluvannyuma lw’okufuna obutakkaanya ne bba ne mulabirira era kati ali mu kisulo gy’asomera.\nNze nnina abaana babiri era omukulu atuuse okusoma naye omusajja yagaana okumusasulira fiizi.\nBannange byonna mbadde mbigumidde nga njagala tukuze ezzadde lyaffe naye omusajja asusizza obukambwe, buli lw’anywa n’atamiira, olukomawo awaka ku nze n’abaana bange kwatuukira n’atukuba awatali nsonga.\nLumu yansamba mu lubuto n’anjuza olukindo era awo nasooka ne nzirayo ewaffe, kyokka n’anonayo ng’agamba nti akyusizza ku mpisa wabula tewayiise bbanga n’addamu n’ankuba kwe kugenda ku poliisi y’e Kawempe ne bamuggulako omusango ku fayiro nnamba SD:REF: 80/30/7/2018.\nAbafamire yange baamukoowa tebamwagala olw’okuba tabawa kitiibwa, antulugunya, yatuuka n’okuvuma maama wange nti malaaya.\nAbaana balwala buli kiseera kuba tebalina ndabirira nnungi, bwe ngezaako okutambula nnoonye emirimu ndabirire awaka ng’annangira obwenzi.\nNsaba omuntu yenna alina obuyambi anziruukirire ku nnamba y’essimu 0759148415. ‘Omusajja muviire\nEbituuse mu bantu mu mukwano


Bukedde Online - CAF ekyusiza essaawa z'omupiira gwa Cranes ne Comoros\nCAF ekkirizza okulaajana kwa FUFA n'ekola enkyukakyuka mu ssaawa omupiira gwa Cranes ne Comoros kwe gulina okuzannyibwa newankubadde ng’olunaku terukyuse.\nTtiimu ya Uganda eyatandika omupiira gwa Botswana. Abakutamye okuva ku kkono mu maaso; Denis Guma, Khalid Aucho, Isaac Isinde, Farouk Miya, William Luwagga Kizito ne Tony Mawejje. Abayimiridde emabega okuva ku kkono; Joseph Ochaya, Hassan Wasswa, Denis Onyango, Murushid Jjuuko ne Geofrey Massa. EKIF: STEPHEN MAYAMBA\nWiiki ewedde ku Lwokusatu, CAF ekibiina ekiddukanya omupiira mu nsi yonna kyasazeewo ne kikyusa emipiira gyonna egiriko okuvuganya n’okusalawo ku ttiimu ezinaayitamu okuzannya mu z’akamalirizo mu za AFCON 2017 gyonna gizannyibwe ku Ssande nga September 4 mu kifo kya September 3 okwewala 'sindikeeti'.\nMu mbeera eno n’omupiira, ogw’okufa n’okuwona wakati wa Cranes ne Comoros mu kibinja D gwakyusiddwa ne guzzibwa ku Ssande okuva ku Lwomukaaga nga FUFA bwe yali esabye.\nOluvannyuma lw’okufulumya ennaku zino empya FUFA yeekubidde enduulu mu CAF ng’egisaba okubalowoozako kubanga ebirango ne tiketi ezikubwa bibadde biranga Lwamukaaga.\nEnkya ya leero (Lwakubiri August 16) FUFA efunye ebbaluwa okuva mu CAF ebateegeeza ku nkyukakyuka ezikoleddwa ng’ekyusizza essaawa omupiira kwe gugenda okutandikira okuva ku 2:30 ez’ekiro ne guzzibwa ku 11:00 ez’olweggulo.\nUganda yetaaga buwanguzi bwokka mu mupiira guno okuyitamu okuzannya mu mpaka za Africa ez’akamalirizo ze yakoma okwetabamu mu 1978.


Bukedde Online - Nnamukadde anadduka emisinde gya Kabaka\nNnamukadde Nantume,nga'li ne Kabushenga\nNNAMUKADDE Cecilia Nantume olwalabye ku Robert Kabushenga, n’acamuka era n’asaba omujoozi gw’emisinde gya Kabaka kuba naye akyalina embavu ezidduka. Kabushenga, ssentebe w’akakiiko akategeka emisinde gy’amazaalibwa ga Kabaka yabadde agenze wa Swabula Nabakooza ‘Ssenga Kulannama’ mu maka ge agasangibwa e Kigo - Mutungo ku lw’e Ntebe eyaguze tiketi z’emisinde gino 200.\nNnamukadde Nantume, 88, yagambye nti bulijjo Kabushenga awulira muwulire n’okumulaba ku ttivvi era k’amulabyeko, kimuwadde essanyu n’emisinde eginaabeerawo nga April 8, waakugidduka.\nSsenga Kulannama yasuubizza okugabira bakasitoma be n’abakozi be emijoozi gino okubasobozesa okwetaba mu misinde gy’omulundi guno n’agattako okukunga n’abantu abalala okweyiwa mu Lubiri e Mmengo okubugiriza Kabaka.\n“Nsaba abantu mwenna okukeera mu Lubiri nga April 8 okubugiriza Kabaka waffe era kaweeefube ono mmwongeddemu amaanyi nga mpita mu kugabira abantu bange emijoozi okubasobozesa okugyetamu,” Ssenga Kulannama bwe yategeezeza nga yaakakwasa Kabushenga ssente. Kabushenga yeebazizza Ssenga Kulannama n’abantu abalala bonna olw’okubeera n’omutima omugabi n’asaba abagagga abalala bagulire abantu abatalina busobozi emijoozi gino beetabe mu misinde gya Kabaka.\nEmisinde gino gyakuddukibwa mu mitendera 3 okuli 5, 10 ne 21era okugyetabamu osasula 10,000 ku kitebe kya Vision Group (efulumya ne Bukedde), amaduuka ga Airtel ne ku Bulange e Mmengo. Osobola n’okukozesa enkola ya Airtel Money nga ssente ezinaavaamu, zaakuyamba abalwadde ba ‘sickle cell’ (nnalubiri). Giwagiddwa kkampuni ya Airtel, Postbank, Rwenzori Water ne MAAD Adverstiment Angency n’abalala.


Bukedde Online - Ebizibu Kayihura by'azze afuna: Byasajjuka mu 2017\nGen. Kayihura bamuyingizza ne mu bya Kitatta...\nEBIZIBU bya Gen. Kale Kayihura byasajjuka mu March 2017 oluvannyuma lw’okutemulwa kw’eyali omwogezi wa poliisi AIGP Andrew Felix Kaweesi.\nMu kukungubagira Kaweesi e Kulambiro, Pulezidenti Museveni we yasinziira n’ayatulira Kayihura nti mu poliisi gy’aduumira mulimu abamenyi b’amateeka abaasensera era nga beenyigira mu bumenyi bw’amateeka.\nEbizibu byajja bikula ne byetabikamu ebijambiya e Masaka, okutta abakazi e Ntebe ne Nansana.\nEbintu byayongera okumutabukira mu October 2017 amagye bwe gaatandika okukwata boofiisa ba poliisi okwali Nixon Agasirwe eyali akulira ebikwekweto eby’enjawulo mu poliisi (SOU), ACP Joel Aguma eyali akulira ekitongole ekikwasisa empisa mu poliisi n’aba poliisi abalala okwali ne Faisal Katende abagambibwa nti baakwatanga abanoonyi b’obubudamu okuva e Rwanda ne babawaayo mu mikono gya gavumenti ya Pulezidenti Paul Kagame.\nBino byawerekerwa okukwatibwa kwa Abdallah Kitatta ne banne mu kabinja ka Bodaboda 2010 mu January 2018, ate nga bano Kayihura yali yabasiima bwe yali mu Palamenti nti bamuyambyeko nnyo mu kukuuma obutebenkevu mu Kampala n’okulwanyisa abeekalakaasa.\nEbizibu ebyo byonna byetabikamu akakuubagano wakati we ne Lt. Gen. Henry Tumukunde eyali Minisita w’obutebenkevu, okukkakkana nga bombi basuuliddwa nga March 4, 2018.\nEBIZIBU KAYIHURA BYE YAJJA AFUNA:\nMarch 9, 2018 Pulezidenti Museveni yasinziira ku mikolo gy’olunako lw’abakozi n’agamba ni kawuukuumi abadde mu Poliisi yamuggyemu, olwo waali waakayita ennaku ttaano ng’agobye Kayihura ku buduumizi bwa Poliisi.\nFebruary 4, 2018: Pulezidenti Museveni yayogera ku mbiranye wakati wa Kayihura ne Minisita Lt. Gen. Tumukunde n’abalabula obuteerowoozaako ng’abantu n’asuubiza okubaako ky’akola singa tebeddako.\nMay 2017: Waaliwo okugugulana wakati wa Poliisi, n’ebitongole ebikessi nga ISO ne CMI ku ani ateekedwa okukulemberako okunoonyeeza ku kutemulwa kwa Kaweesi. l June 2017: Museveni yaddamu okulagira Kayihura okugogola Poliisi kubanga lipoota z’afuna ziraga nti abamenyi b’amateeka n’abazzi b’emisango bangi abali mu poliisi\nMarch 20, 2017: Pulezidenti Museveni yasinziira e Kulambiro mu maka g’omugenzi Kaweesi n’alagira Kayihura okugogogola Poliisi aggyemu abamenyi b’amateeka abaasensera ekitongole oba ssi ekyo ye ajja kumuyamba okugimugogolera.\nSeptember 2017: Kayihura yasinziira e Mubende mu lukiiko lw’abakulembeze aba Gavumenti Ezeebitundu n’agamba nti ne bw’agobwa ku buduumizi bwa Poliisi, tekitegeeza nti kinaamalawo obumenyi bw’amateeka naddala ettemu mu Uganda.\nJune 2016: Kkooti e Makindye yalagira Kayihura ne bofiisa ba Poliisi okweyanjula ku misango egy’okukuba abantu emiggo n’okubatulugunya.\nAug 10, 2016: Ekibinja ky’abawagizi ba Kayihura nga bakuleddwamu Abdallah Kitatta n’aba Bodaboda 2010 baasalako kkooti e Makindye nga bawera okufiira mu muntu yenna ayagala okumutwala mu kkooti era abamu baalina ebipande nga bagamba nti Kayihura gwe baagala ku Bwapulezidenti bwa Uganda nga Museveni avudde mu buyinza.\nMarch 17, 2017: Omwogezi wa Poliisi, Andrew Felix Kaweesi yatemulwa mu ntiisa emisana ttuku era Kayihura y’omu ku basooka mu kifo we yatemulirwa e Kulambiro n’ategeeza nti abaamusse bayeekera ba ADF.\nApril 24, 2017: Ku ntikko y’abeebijambiya abaali batta abantu e Masaka n’ebitundu bya Buganda ebirala Kayihura yagenda mu bitundu abantu gye baali batemeddwa ebijambiya n’abakakasa nti ababadde babatigomya abakutte kyokka ettemu lyeyongera bweyongezi.\nFebruary 1, 2018: Eyali DPC w’e Buyende Muhammad Kirumira yayambalira Kayihura n’amulangira nti Poliisi emulemye olw’abantu abakyamu abamuli ku lusegere n’agamba nti Poliisi okutereera ng’eyiiriddwa okuva waggulu okutuuka wakatikkati.\nMarch 4, 2018: Museveni yagoba Kayihura ne Tumukunde mu nkyukakyuuka ze yakola mu Poliisi ne Minisitule ey’obutebenkevu\nMarch 15: Kayihura yawaayo ofiisi era y’alaga ebintu by’akoze mu bukulembeze bwe obw’emyaka 12 n’okusoomooza okusigaddewo omuli ebbanja lya buwumbi nga 165 n’obumenyi bw’amateeka era yalangirira nti ye azzeeyo mu magye kyokka n’asuubiza okugira ng’akola nga ‘Crime Preventer’ kubanga okulwanyisa obumenyi bw’amateeka buvunaanyizibwa bwa buli muntu.\nAba ISO ne Poliisi bakubaganye amasasi Omupoliisi omu n'attibwa


2 Timoteo 3 APSD-CEB – 2 Timoseewo 3 LCB\n13:1 1Ti 4:1Naye tegeera kino nga mu nnaku ez’oluvannyuma walibaawo ebiseera ebizibu. 23:2 a 1Ti 3:3 b Bar 1:30 c Bar 1:30Kubanga abantu baliba nga beefaako bokka, nga balulunkanira ensimbi, nga beepanka, nga beekuluntaza, nga boogera ebibi, era nga tebawulira bazadde baabwe, nga tebeebaza, nga tebatya Katonda, 3nga tebaagalana era nga tebatabagana, nga bawaayiriza, nga tebeegendereza, nga bakambwe, nga tebaagala birungi, 43:4 1Ti 3:6nga ba nkwe, nga baagala eby’amasanyu okusinga bwe baagala Katonda; 5nga balina ekifaananyi eky’okutya Katonda so nga tebakkiriza maanyi gaakyo. Abantu ab’engeri eyo obeewalanga.\n63:6 Yud 4Mu abo mulimu abasensera mu mayumba ne bawamba abakazi abanafu mu mwoyo abazitoowereddwa ebibi, era abawalulwa okwegomba okubi okwa buli ngeri, 7abayiga bulijjo, kyokka ne batatuuka ku kutegeerera ddala amazima, 83:8 a Kuv 7:11 b Bik 13:8 c 1Ti 6:5nga Yane ne Yambere abaawakanya Musa, ne bano bwe batyo bawakanya amazima. Be bantu abaayonooneka ebirowoozo, abatakyalina kukkiriza kutuufu. 93:9 Kuv 7:12Kyokka tebaliiko gye balaga, kubanga obusirusiru bwabwe bujja kumanyibwa abantu bonna, ng’obwa abasajja abo bwe bwamanyibwa.\n103:10 1Ti 4:6Naye ggwe wagoberera nnyo okuyigiriza kwange, n’empisa zange, ne kye nduubirira, n’okukkiriza kwange n’okubonaabona kwange n’okwagala kwange, n’okugumiikiriza kwange, 113:11 a Bik 13:14, 50 b 2Ko 11:23-27 c Zab 34:19n’okuyigganyizibwa n’okubonyaabonyezebwa ebyantukako mu Antiyokiya, ne mu Ikoniya ne mu Lisitula, okuyigganyizibwa kwe nayigganyizibwa, kyokka Mukama n’amponya mu byonna. 123:12 Bik 14:22Era bonna abaagala okuba mu bulamu obutya Katonda mu Kristo Yesu, banaayigganyizibwanga. 133:13 2Ti 2:16Naye abakozi b’ebibi n’abalimba abeefuula okuba ekyo kye batali balyeyongera okuba ababi, ne babuzaabuza abalala, era nabo ne babula. 143:14 2Ti 1:13Kyokka ggwe nywereranga mu ebyo bye wayiga era n’obikkiririza ddala, ng’omanyi abaabikuyigiriza bwe bali. 153:15 2Ti 1:5Kubanga okuva mu buto bwo wamanya Ebyawandiikibwa Ebitukuvu ebiyinza okukufuula ow’amagezi, n’olokolebwa olw’okukkiriza Kristo Yesu. 163:16 2Pe 1:20, 21Ebyawandiikibwa Ebitukuvu byonna, Katonda ye yabiruŋŋamya nga biwandiikibwa, era bigasa mu kuyigiriza, mu kunenya, mu kuluŋŋamya ne mu kubuuliranga omuntu abe omutuukirivu, 173:17 1Ti 6:11omuntu wa Katonda alyoke abe ng’atuukiridde, ng’alina byonna ebyetaagibwa okukola buli mulimu omulungi.\nLCB : 2 Timoseewo 3


Bamusse lwakubba ttooke n'akamyu - Radio Simba, The Best Luganda Station in the World !\nBamusse lwakubba ttooke n’akamyu\nAbatuuze kukyalo Sserubona mu gombolola y’e Kituntu mu district ey’e Mpigi batwalidde amateeka mungalo bwebakakanye kumusajja agambibwa okubba akamyu n’enkota y’ettooke nebamukuba amayinja nebamutta.\nOmusajja gwebasse ye Serwadda Emmanuel 30, ow’okukyalo Lukinga ekisangibwa mu gombolola y’e Kituntu mu district ey’e Mpigi.\nKigambibwa nti on akamyu ko n’enkota y’ettooke byeyabye by’abadde byamutuuze Lule Emmanuel nga naye wakukyalo kyekimu.\nSserwadda olwamukutte ne bamukuba nebamutta era nga kino abatuuze bakirabye ng’ekikolwa eky’obuwanguzi kuba ono abadde mubbi walulango kukyalo kino.\nTDA to sue government over recent amendments to Electoral laws.\nAbayizi bakubye omuvubuka ne bamutta e Gulu


Olubereberye 31:1,Olubereberye 31:16,Olubereberye 30:42 LCB - Yakobo Ateekateeka Okudda Ewaabwe - Awo - Bible Gateway\nOlubereberye 31:1 Endagaano Enkadde nʼEndagaano Empya (LCB)\n31 Awo Yakobo n’awulira nga batabani ba Labbaani bagamba nti, “Yakobo atutte ebyo byonna ebyali ebya kitaffe, era mu byali ebya kitaffe mw’aggye obugagga buno bwonna.”\nOlubereberye 31:16 Endagaano Enkadde nʼEndagaano Empya (LCB)\n16 Eby’obugagga byonna Katonda bya muggyeko, bifuuse byaffe n’abaana baffe. Kale kaakano buli Katonda ky’akugambye okukola kikole.”\nOlubereberye 30:42 Endagaano Enkadde nʼEndagaano Empya (LCB)\n42 Naye ku nsolo ennafu teyabutekangawo. Olwo ensolo ennafu ne zibanga za Labbaani, zo ez’amaanyi ne zibanga za Yakobo.


Ag´emugga Ky´ekisumuluzo Ky´akachabali - The Bed Room Teacher\nAg´emugga Ky´ekisumuluzo Ky´akachabali\nEKIRUNGO ekisinga okwetaagibwa mu kigwo ky´abakulu ge mazzi ku ludda lw´omukyala. Omusajja bw´akwata ku mukazi alina ag´emugga agayiika nga Kiyira, amufiirako. Abakyala bwe bamaze okuvumbula nti amazzi gali ku katale, bakola ebintu bingi okulaba nga bawezaawo agayinza okunyumisa emikolo.\nNg´oggyeeko okwanguya n´okunyumisa emikolo, amazzi galeeta obwagazi ne gawoomesa buli ky´okola. Era ke kabonero akalaga nti munno anyumiddwa emikolo.\nBannaffe Abanyankole bwe baakizuula nti amazzi ga muwendo, kwe kunoonyaayo akakodyo akagafukumula okuva mu bwengula okubula okukaliza ensulo. Olwokuba kaava Mbarara, Abaganda baakatuuma ak´e Mbarara.\nAkakodyo kano, omusajja tekamuganya kuyingira munda. Azannyira awo ku baazaalibwa ababiri, ntegeeza abalongo ne nkulabira omwana w´Omunyankole bw´afukumuka amazzi.\nAkakodyo ako amawanga amalala bwe galabye nga gakasubwa, kwe kugezaako okukakoppa naye gakasanzeemu obuzibu. Ng´ekisingira ddala ky´eky´abakazi abalina amazzi amatono. Ate nga okukakozesa obulungi munno n´akamatira, amazzi galina okubaawo mu bungi. Kale munno bw´aba tagalina tomukuluusanya.\nAwo olwaleero we nvudde okukuleetera akakodyo akapya k´oyinza okuyita ak´e Mbarala k´Abaganda. kano bw´onookayiga, munno ajja kufukumuka amazzi naawe weewuunye ekyali kizibikidde ensulo ze.\nBwe mutuuka mu kisaawe, musooke mwerige nga bulijjo okumala akaseera. Omusajja bw´owulira ng´oyagala kutuuka ku ntikko, gamba munno aggyeyo ssemusajja mpolampola. Omukyala bw´oggyayo munno, sigala ng´okutte omusekuzo otandike okuguyisa ku balongo bo mpolampola. N´omusajja oyinza okwekwatira n´oyisa ku balongo ba munno.\nEmpewo bw´emala okukufuuwako katono, amazzi agabade gajja gasibamu kyokka obusajja ne busigala nga bukyereeze bulungi. Pima akaseera oddeyo munda okakkalabye emirimu. Era bw´owulira ng´ogenda kumala ng´oggyayo ng´oyisa ku balongo.\nNkukakasa nti mu ddakiika mbale bubazi omukazi agenda kusumulula amazzi g´otolabangako. Ng´oggyeeko okuleeta ag´emugga, obuwoomi obuli mu kaseera ako tebutendwa!\nMmwe abakyala abaayitako ewa ssenga Nabikande, lwe mujja okumanya omugaso gw´abaana abo bulijjo be muwaniridde era akakodyo kano kajja kubanyumira okukamala. Ye bw´osanga alina abalongo abawanvu okukira emiguwa egisiba embuzi, ajja kukutobya gakulukute ne mu kitanda wansi.\nN´olwekyo mukazi wo bw´aba mukalu nga jjinja, tomusuula bbali, jjukira buli mukazi abeera n´amazzi naye mmwe mulema okugakima emugga.\nNjigiri Okuzina Mutokko\nTeri dagala lyongera ku size y’embolo\nHey Kojja kansiiwa,\nI’m looking for a medicine to increase on size of my penis.(Ebolo)\nI will be very grateful if you replied me


Bukedde Online - Omuvubuka atemudde muka kitaawe emisana ttuku\nOmuvubuka atemudde muka kitaawe emisana ttuku\nAbali ku gw'okutta Maria Nagirinya babasomedde emisango 6\nEyakukusa omuwala n'afi ira mu Buwalabu ak...\nMUTABANI atemyeko muka kitaawe omutwe emisana ttuku n'aleka ekyalo nga kijjudde ensisi.\nEno y'entikko y'obutakkaanya obubaddewo mu booluganda bwe baludde nga balina ku kibanja n'ettaka kwe bali.\nEttemu lino libadde ku kyalo Kyanika B mu ggombolola y'e Kabira mu disitulikiti y'e Kyotera.\nEyattiddwa ye Dimitiriya Nante Nabasumba (59) eyakedde okutwala muzzukulu we ku ssomero e Kyotera Central P/S. Yagenze okudda yasanze abooluganda batudde mu lukiiko okuteesa ku nkaayana ezibadde zaabuluzza mu famire okumala ebbanga.\nOno olwabadde okuva ku bboodabbooda nga n'owabbooda akyaliwo, omuvubuka Francis Namutale 27, mutabani we n'ava mu b'ekika abalala abaabadde batudde ng'akutte ejjambiya n'amutemaatema bwe yabadde agezaako okuggula oluggi lwa ggeeti ye.\nOw'abboodabbooda yakubye enduulu kyokka abadduukirize abaabadde mu lukiiko be basoose okutuukawo era kigambibwa nti baasanze amalirizza okumutta.\nGw'agambibwa okutta abadde amuyita nnyina (Muka kitaawe).\nAbadduukirize baamututte mu ddwaaliro e Kaliisizo wabula olwatuuse mu ddwaaliro ne babategeeza nti afudde.\nSsentebe w'ekyalo Godfrey Ssettaba yakakasizza obutakkaanya abantu bano bwe babadde nabwo ku nsonga z'ettaka nga balumiriza Nabasumba ne bba Paul Jjuuko eyafa omwezi oguwedde okubasiraanya.\nPOLIISI ERIKO B'EKUTTE KU TTEMU LINO\nPoliisi y'ekitundu kino ey'e Kifuuta yakwataganye n'abatuuze ne batandika okunoonya omuvubuka gwe baasanze ku ttale n'agezaako okudduka olwo poliisi kwe kukuba amasasi okumuyimiriza okukkakkana nga bamukutte era ne bamutwala ku poliisi y'e Kyotera okumuwonya abaabadde baagala naye okumutta.\nPoliisi era yakutte mulamu wa Nabasumba, Muzeeyi Kolofirio Namutale nga kigambibwa nti y'omu ku beetabye mu lukiiko olugambibwa nti lwabadde n'ekigendererwa ky'okutemula Nabasumba.\nDPC w'e Kyotera, Rosette Sakamwa yakakasizza ettemu lino n'agamba nti waliwo n'abantu abalala basatu be baakutte ku nsonga eno era bakyanoonya n'abooluganda abawerako abagambibwa nti beetabye mu lukiiko olwabaddewo ng'omugenzi tannatemulwa.\nAbeefudde abakungubazi ne banyaga amabugo omu bamusse\nMuganda wa Kaweesi alumbye Poliisi ku by'okutta mukulu we: 'Mutulese bbali ku by'okunoonyereza abatemu'\nISO ekutte ababbi 2 ab'omutawaana\nPoliisi ekutte abanyaga essimu mu mmotoka


Bukedde Online - Bamusuulidde bbebi n'addukira ku poliisi\nBamusuulidde bbebi n’addukira ku poliisi\nBinemaliya ne Weimana n’omwana waabwe.\nABAFUMBO bafunye obutakkaanya omukazi n’asuulira muganzi we bbebi owa wiiki ssatu n’abeera naye okumala ennaku nnya nga bw’alabye tamusobola ne yeekubira enduulu ku poliisi.\nEmmanuel Binemaliya 25, asiika Chapati mu Kirimanyaga Zooni ewa Zzana ye yaddukidde ku poliisi e Katwe n’agisaba okuyita Resty Weimana 20, asiika cipusi anone omwana kuba yabadde amulemye okulabirira.\nBinemaliya yagambye nti okuva omuwala ono bwe yafuna olubuto yatandikirawo okumutegeeza nga bwe yali agenda okuluggyamu. Bwe yazaala yamutegeeza nga bw’agenda okutta omwana singa tamuwa ssente zimutwala waabwe Kisoro nga kulina okubaako ne ssente z’okutandikawo bizinensi asobole okulabirira omwana singa bazadde be bamugoba awaka.\nYabadde tannaba kufuna ssente n’asalawo okumusuulira omwana era bwalabye tamusobola kwe kusalawo okwekubira enduulu ku poliisi y’e Katwe emutaase.\nAkola ku nsonga z’amaka e Masajja yawadde Binemaliya amagezi okutwala omwana ku Ssanyu Babies Home asobole okufuna obuyambi kubanga ayinza okumufaako .\nMaama w’omwana olwakiwulidde n’agenda ku poliisi ne yeegaana eky’okwagala okutta omwana n’agamba nti okuva bw’ataggyamu lubuto kitegeeza nti omwana yali amwagala n’asaba bba awe omwana obuyambi.


BITABUSE! Abasuubuzi bali mu maziga, Pulezidenti Museveni abakubyeko ekibaati nga n'abasomesa baweddemu essuubi - Equator News Today\nHome Entertainment BITABUSE! Abasuubuzi bali mu maziga, Pulezidenti Museveni abakubyeko ekibaati nga n’abasomesa baweddemu essuubi\nKyaddaki ssentebe w’ekibiina ki National Resistance Movement (NRM) era omukulembeze w’eggwanga lino Yoweri Kaguta Museveni asobodde okusatulula ku muggalo wakati mu kulwanyisa Covid-19.\nMuseveni ng’asinzira mu State House, awadde bannayuganda essanyu nga kivudde ku bantu abazuulwa nga balwadde okukendeera mu ggwanga lyonna.\nKafyu asigaddewo ku ssaawa emu (7pm) paka ku ssaawa kumi emu kitundu ez’okumakya (5:30 am) ez’okumakya mu ggwanga lyonna era asabye ebitongole ebikuuma ddembe okwongera okukiteeka mu nkola. Agamba Kafyu ayamba nnyo okutangira abantu okutambula obudde bw’ekiro okungaana, ekiyinza okutambuza obulwadde.\nAba bodaboda kati baakukola paka ssaawa kumi na bbiri (6pm) era bakkiriziddwa okutambuza omuntu omu kyokka bonna balina okwambala masiki.\nKikuubo wakuggulawo wabula teri batundira ku mbalaza era balina kubeera basuubuza bokka. Awadde abasuubuzi mu Kikuubo amagezi okunoonya ebifo ebirala gye bayinza okutundira ebintu byabwe mu lejjalejja.\nMalls, arcades n’ebifo ebirala bigaddwa wabula bayinza okuggulawo nga bagoberedde ebiragiro byonna eby’okulwanyisa Covid-19, nga balina okwerula emiryango namakubo, okuteeka kkamera mu bizimbe eza CCTV, okwongeramu amataala ssaako n’okutumbula obuyonjo.\nPulezidenti Museveni era agamba okuziika tebalina kusukka bantu 20, emikolo omuli embaga, okwanjula tebalina kusukka bantu 20 nga kikoleddwa okutangira abantu okutambuza obulwadde.\nAmasinzizo gasigadde maggale mu ggwanga lyonna era Pulezidenti Museveni asabye abakulembeze b’enzikiriza ez’enjawulo okweyambisa emitimbagano omuli Face Book n’emikutu gy’empuliziganya omuli Ttiivi ne Laadiyo okuliisa abantu ekigambo kya Katonda.\nEbifo omuli Gym n’emizannyo omuli Pool Table bisigadde miggale, ebibaanda omuli ebya Betting, nabyo bisigadde biggale.\nPulezidenti Museveni awadde abayimbi ne bannakatemba amagezi okweyambisa emitimbagano okuyimba kuba mu kiseera kino ebivvulu bisigadde biggale. Asuubiza okuddamu okwekeneenya ensonga yaabwe oluvanyuma lw’ennaku 42.\nEbbaala alagidde okusigala nga nzigale. Alagidde ebitongole ebikuuma ddembe okwongera okuteeka amaanyi ku bantu abalina emputtu ne baggula ebbaala zaabwe.\nSaluuni alagidde okusigala nga nzikola kyokka balina okwetangira Covid-19.\nPulezidenti Museveni mungeri y’emu alagidde amassomero ne Yunivasite okusigala nga nzigale. Agamba nti balina essuubi abaana okudda ku massomero oluvanyuma lw’okugema abayizi wakati w’emyaka 12 – 18. Asabye amasomero okweyambisa emitimbagano okusomesa abayizi. Asuubiza nti Minisitule y’ebyenjigiriza egenda kuyambako mu kuwagira okusomera ku mitimbagano.\nSawuna alagidde okusigala nga nzigale kuba zikola kinene mu kutambuza Covid-19.\nPulezidenti Museveni agamba nti okulwanyisa Covid-19, bannayuganda bonna balina okwenyigiramu nga bateeka mu nkola ebiragiro byonna eby’okutangira okutambuza obulwadde.\nPrevious article Bars, concerts remain closed for 42 days\nNext article Parliament Too Weak To Defend Constitution — Alice Alaso\nKyaddaki ssentebe w’ekibiina ki National Resistance Movement (NRM) era omukulembeze w’eggw…


Bukedde Online - Leero mu mboozi yaffe ey'omukenkufu tukulaze engeri gy'oyinza okugaggawala ng'olimye akaddo ka Rosemary\nAbazigu balondodde owa Mobile Money n'abal...\nOmumyuka wa Katikkiro wa Buganda Kawaase (ku kkono) ng’akwasa mukyala Saidat Tamusuza ekyuma Julius Nyanzi (owookubiri ku ddyo) kye yawaddeyo.\nBA Pro Bio Research tutera okuyiiyiza Bannayuganda ebintu ebibazimba n'okubatwala mu maaso, era enkuba bw'etandika tutera okubalaga ebirime bye musobola okulima ne mufuna ssente.\nNga bwe kyali omwaka oguwedde abaalima kalittunsi ow'ekyewuunyo owa Lemon mwafunamu era akyaliwo ate avaamu obuloosa obugoba ensiri n'amajaani g'oteeka ku ccaayi okulongoosa mu mubiri naddala ku balina sukaali n'abasnanyalala.\nAte n'abaalima Flax mwafuna n'omukisa gukyaliwo abakyalina enteekateeka emulima. Weetaaga omukebe gumu gwa 10,000 bw'ogusimba mu yiika ofunamu kkiro 200 oluvannyuma lw'emyezi ena kitegeeza ojja kufunamu 20,000/- buli kkiro kuba ffe aba Prof Bio tumugula era ofuna obukadde buna mu myezi ena. Osobola okujja ku Prof Bio Research ne tukufunira ensigo za flax olw'emigaso gy'alina n'ebirungo bya Omega 3 ne Omega 6 ebisangibwa mu byennyanja.\nOlwaleero njagala twogere ku nteekateeka empya ey'okulima akaddo aka Rosemary. Rose- Maria abantu abasinga mukamanyi nga kakulira ku ttaka erimyufu oba ery'eddungu, abamu mukateeka ku ccaayi, abamu mu muceere ate abamu munonooza nti kazimba obwongo.\nKituufu kalimu ekirungo ekya acetylcholine ekiyamba okuzimba obwon-go omuntu n'aba nga teyeerabira mangu okuziyiza endwadde ng'ez'okwerabira za Alzheimer's ne dementia. Olwaleero twogere ku rosemary nga bizinensi nti mu nkuba eno n'ensangi zino ng'ebyobulimi bidobonkanye, ababbi n'ebiwuka ebirumba ebirime nga tosobola kulima kasooli n'otamufuuyira ate ng'eddagala lye tukozesa lyonoona ettaka.\nFfe we tuviiriddeyo okulaba nga tuyamba ku Bannayuganda okulima ebimera ebipya ebitabbibwa, ebitalwala ebiteetaaga bigimusa ne rosemary mw'omutwalidde. Rosemery wa byafaayo ne Shakespeare amwogerako nti ayamba okujjukira era yamuyita ‘herb of remembrance'. Noolwekyo abasomi baffe abagoberera emboozi z'omukenkufu olwaleero njagala twettanire mu bizinensi eno eya RoseMary mu ngeri ey'enjuwulo kubanga ffe akatale tekatubulangako.\nMuve mu ndowooza egamba nti emirimu mizibu wabula kirungi okugattako omutindo. Mu nteekateeka ey'okugattako omutindo tuvuddeyo n'enkola nti omuntu bw'anaasimbanga yiika 10 eza rosemary nga tumuwadde ekika ekivaamu akaloosa akaamaanyi tugenda kumuwa ekyuma ekinaamuyambako okukamula era bw'anaaleetanga amakungula nga twebala mpola okutuusa ssente lwe zinagwayo olwo atandike okufuna amagoba.\nTutunuulidde yiika 10 kubanga twagala abantu abalima mu nnima ey'obuwangaazi si bano abanoonya emmere ya leero newankubadde nga nabo tubaaniriza naye ekyenjawulo ekiriwo bo ekyuma bajja kukyegulira.\nBw'oteeka endokwa 1,000 mu yiika amabanga ne bwoleka ffuuti emu akwata ate ekirungi takkiriza muddo kukulamu noolwekyo togenda kubeera awo ng'omukoola. Oluvannyuma lw'emyezi mukaaga obeera okungula era bw'onaamala okukungula tujja kukuwa ekyuma ekimukamula era nga tukugamba nti bw'osimbira yiika 10 nga ffe tukuwa ekyuma ekimukamula n'otuleetera amakungula go agabutto oba akaloosa ka rosemary. Yiika emu ejja kutuwa liita 20 era buli liita ey'akaloosa ka rosemary tugigula emitwalo 30 ekitegeeza buli yiika ejja kukuwa obukadde mukaaga.\nBw'oba osimbye yiika 10 ojja kufuna obukadde 60 mu makungula agasooka, agookubiri obukadde 60 omwaka obukadde 120. Abatamanyi kukozesa kyuma tujja kukolagana nabo tubayigirize bwe kikola ate n'otuguza, liita tugigula 30 kitegeeza liita 20 ofuna obukadde mukaaga mu yiika.\nAkatale si kizibu kuba tulina amakolero agakola ssabbuuni n'ebizigo aba masaagi, Sauna n'ensi yonna kuba nabadde ne mu palamenti ya Amerika eya Agoa nga bansaba obuloosa buno. Obuloosa buno tebwonooneka omuntu ayinza okwesiiga Rosemary mu kyenyi omutwe ne guwona, bugoba olusu, okubunaaza embwa zaabwe naddala abazungu okugoba enkwa n'obusowera.\nAbawalabu bakateeka mu masinzizo gaabwe ne mu muceere ate bw'oba omukungudde addamu n'aloka toddamu kusaasaanya ku ndokwa era osigala mu katale kuba asobola okuwangaala emyaka 10 n'okusingawo. Bannayuganda muve mu kulowooleza mu kulima emmere yokka naye tugatteko ebirime nga bino.\nMujje ku prof bio research ku equatorial mall ekisenge nnamba 152 mwongere okumanya ku nteekateeka eya rosemary mw'onowangulira ekyuma abaana n'abazzukulu kye balikozesa tusobole okufaananako Abayindi oba kkampuni ez'amaanyi eza sukaali bajja wano naye baana n'abazzukulu be baganyuddwa.\nEra tukirabye ku ba Madivan, Mukwano, Metha, tulina okutandika ennima eyo ey'okutunuulira ebiseera ebijja si bya leero yokka. Emmere tugirime tugirye awaka naye tugatteko bino ebirime ebipya ebitabbibwa ebitalwala ebisobola okutuyamba okwongera ku nfuna yaffe.\nEbonies bagenda kulaga ebikolobero ebikolebwa ku bagenda ku kyeyo\nEkigwo Ggumbya kyâ€™acamudde abantu bâ€™e Ssese


Abali ku gw’okutta Kaweesi bagguddwaako emisango...\nOMUKOZI w'ekitongole kya KCCA amaze ennaku ssatu ng’abuze abehhandaze baguddewo ekigwo bwe basanze omulambo gwe mu ggwanika nga yatemuddwa. John Kibuuka 24, omutuuze w'e Gangu mu Kiziba Zooni ku lw’e Busaabala abadde akolera ekitongole kya KCCA.\nAbooluganda be oluvannyuma lw'ennaku bbiri nga bamulindirira talabikako, baasazewo okutandika omuyiggo era baasoose kukuba ku ssimu ye nga kweri naye ng’evugira mu nnyumba ye. Baatandise okunoonya mu kitundu mu mikwano gye n'okugenda ku poliisi ez'enjawulo kyokka yonna nga tewali amanyi gy'ali.\nVincent Kajubi omu ku babadde bamunoonya ng’era y'abadde amusumba mu kkanisa ya Living Church of God esangibwa e Masajja, yategeezezza nti, oluvannyuma lw'okumunoonya n'abula baalagidde nnyina Sarah Nasinza okugenda ku poliisi ye Katwe. Wabula eno poliisi yagaanyi okuyingiza omusango gw'okubula mu kitabo ne babawa amagezi okugenda mu maaso n'okumunoonya.\nYagambye nti oluvannyuma lw'okulemesebwa ku poliisi y'e Katwe baasazewo okugenda ku poliisi ye Kibibi ne baggulawo omusango gw'okubula kw’omuntu waabwe ku fayiro nnamba SD:11/10/04/2019.\nKajubi yategeezezza nti nga bamaze okuggulawo omusango gw’okubula kwa Kibuuka waliwo omuserikale ku poliisi eno eyabawadde amagezi okwongera okunoonyaako ne mu ddwaaliro e Mulago nga basuubira nti ayinza okutomerwa mmotoka n'atwalibwayo. Nasinza maama w’omugenzi yategeezezza nga mu kunoonya omwana we bw'abadde n'essuubi ly’okumusanga nga mulamu.


Bukedde Online - Bugingo agasimbaganye ne Teddy ku Poliisi\nBugingo agasimbaganye ne Teddy ku Poliisi\nBugingo yeetondere mukazi we mu lujjudde...\nMukyala wa Paasita Aloysius Bugingo, Teddy Naluswa agenze ku poliisi e Katwe ne yeeyanjula ku musango gwe yaloopa ogw’okumutulugunya mu maka.\nKyokka omwogezi wa poliisi mu Kampala n’emiriraano Lucas Owoyesigyire yagambye nti, n’Omusumba Bugingo naye yagenze ku poliisi y’emu mu ofiisi ekola ku nsonga z’amaka n’abaana era bombi ne mukyala we ne babatuuza buli omu n’annyonnyola ensonga ze.\nYagasseeko nti, omusango Naluswa gwe yaloopa ku poliisi e Kajjansi omwezi oguwedde, fayiro yasindikibwa e Katwe era Naluswa yabadde agenzeeyo okukebera engeri omusango gye gutambulamu ne basisinkanayo ne bba.\nKyokka Paasita Bugingo abasasi ye tebaamulabye bw’ayingira wadde we yafulumidde.\nNaluswa yatuuse ku poliisi e Katwe ku ssaawa ttaano ez’oku makya nga yagendedde mu mmotoka ekika kya Premio nnamba UA V 001R era nga ye yabadde yeevuga.\nWabula kyamutwalidde eddakiika nga 10 nga yennyonnyolako eri abaserikale abakuuma ku ggeeti abaasoose okumugaana okuyingiza mmotoka ye kyokka oluvannyuma lwa Naluswa okubaako gw’akubira essimu baamukkirizza okugiyingiza.\nNaluswa yasooka kuggulawo musango gw’obutabanguko mu maka, okumutiisatiisa okumutuusaako obulabe n’obutamulabirira SD: 51/05/04/2019 ku Paasita Bugingo ku poliisi y’e Kajjansi.\nPaasita Aloysius Bugingo,


Abatuuze b’oku kyalo Nassaka mu ggombolola y’e Nakisunga mu disitulikiti y’e Mukono beeraliikirivu olw’enjala eboolekedde oluvannyuma lw’enkuba etonnya okuboonoonera emmere.\nDavid Ssekandi, omulimi ku kyalo kino yategeezezza nti enkuba etonnya ensangi zino ey’amaanyi ng’erimu ne kibuyaga ssaako omuzira esudde ebirime okuli amatooke, muwogo, kasooli n’ebijanjaalo.\nEkibi kasooli n’ebijanjaalo bibadde bitandiikiriza okumulisa naye byonna ebirese ku ttaka.\n“Ennimiro yange eri ku yiika bbiri era erimu kasooli, muwogo, amatooke n’ebijanjaalo wabula byonna bisaanyiziddwaawo kibuyaga n’omuzira. Amatooke nago gabadde gatandiikiriza okussa wabula gonna enkuba egalese ku ttaka.\nNdi mweraliikirivu simanyi kye ng’enda kuliisa famire yange ng’enkuba eno eweddeyo,” Ssekandi bwe yagambye.\nOno yayongeddeko ng’abalimi bwe boolekedde akaseera akazibu olw’obutamanya we bagenda kuggya nsigo ya kusiga nga bazzeemu okulima.\nArafat Namboobi, omu ku batuula ku kakiiko akafuga ekyalo kino yawanjagidde gavumenti n’abavunaanyizibwa ku by’obulimi mu Mukono okubadduukirira n’ensigo olw’ensonga nti, abatuuze bo tebalina we basuubira kuggya nsigo za kusiga.\n“Tuli beeraliikirivu era tetumanyi ngeri kyalo kyaffe gye kigenda kusimattuka njala mu maaso eyo, wabula ng’oggyeeko eky’okubadduukirira n’ensigo tusaba gavumenti okubajjukira mu maaso n’emmere enkalu eyinza okubayamba okubayisa mu mbeera enzibu gye boolekedde,” Namboobi bwe yannyonnyodde.\nOno era yasabye abazadde okubeera abeegendereza mu nkuba eno okulaba nga mukoka takulukusa baana baabwe olw’engeri gy’etonnya nga mpitirivu n’asaba n’abasomesa obutabakkiriza kuva ku masomero ssinga bagiraba ng’eneetera okutonnya.


Mweyambise amakolero agali ku nsalo z'ensi zaffe, Kivejjinja akunze bannaKenya. - Watchdog Uganda\nMweyambise amakolero agali ku nsalo z’ensi zaffe, Kivejjinja akunze bannaKenya.\nOMUMYUKA wa ssabaminisita ow’okubiri Haji Ali Kirunda Kivejjinja awadde amagezi abakulembeze be Ssaza lye Bungoma mu Ggwanga lye Kenya okuvaayo bakozese omwaganya gw’amakolero agaali kunsalo ya mawanga gombiriri okusobola okutumbula eby’enkulakulana mu kitundu kyabwe.\nKivejinja agamba nti amakolero okuli elikola ebigimusa Pulezidenti lye yagulawo gy’ebuvuddeko bw’ebagakozesa obulungi bagenda kugaganyulwamu nnyo ate ssi bokka wabula n’amawanga amalala mu Africa ey’omuseekati n’obuvanjuba.\nBino yabyogeredde mu ofiisi ye Kampala bwabadde ayaniriza ekibinja kya bakungu 45 abavudde mu ssaza lye Bungoma Kenya abakulembeddwamu Governor we ssaza lino Wycliffe Wagamati abazze okulaba nga banyweza omukango mu byesubulagana, mu by’obulamu, eby’obulambuzi n’ebyenjigiriza mu district za Uganda ez’okunsaalo.\nAmyuka akulira ekitongole kya UIA Godfery Ssemakula nga ayaniriza omubaka wa Kenya mu Uganda Awere Otara.\nOno awadde bana Kenya amagezi okwekwata amakolero ga Uganda kubanga mu ebintu ebigenda okukolebwa mu factory nga Osukulu, bigenda kubaawo mu kiseera nga tebigwaawo, era abategezezza nga bwekiri mu mikono gyabwe okusalawo ku by’enkulakulana kulwabwe n’abaana babwe.\nAmyuka ssenkulu ow’ekitongole ekisikiriza bamusinga nsimbi ekya Uganda Investment Authority Godfery Ssemakula ategezezzanga nga mu kiseera kino ekitongole bwekiri kuddimu ly’okubunyisa amakolero mu ggwanga lyonna bana Uganda bonna basobole okugabanaku kkeeki ye ggwanga.\nSsemakula agamba nti ebibanda by’amakolero 27 bye bigenda okutekebwa mu ggwanga lyonna nga kubino kuliko 4 ebya Science ne Tekinologiya okuwa omukisa buli kitundu kye ggwanga okulakulana n’okufunira abatuuze emilimu.\nAmakolero ga Namanve yokka gakuwemeta obukadde bwa doola za America 245 okuteekamu enguudo, Amasanyalaze, saako n’amazzi n’ebyetagisa ebirala nagatako nti omulimu bwegunagwa basubira okuba n’amakolera 301 nga bana Uganda 200,000 be basubirwa okufuna emilimu.\nWabula anonokoddeyo obuzibu bwe bolekedde obw’okufuna ettaka okutali bantu ate ng’eririko abantu lyabuseere nnyo olw’okuba nti abantu babeera balina okuliyirirwa okusobola okuvaawo, era bwatyo nasaba gavumenti bwe wabaawo ettaka okutali kikolebwako libawebwe kisikirize bamusiga nsimbi okujja mu Uganda.\nYe omutandiisi w’omukaango gunno nga nye mubaka wa Uganda e Kenya Amb Phibby Awere Otala alaze obumativu nti ebintu eby’agulibwanga ebunayira kati bikolebwa wano, n’ategezza nga bwagenda okwogera okutunda ebyemaguzi bya Uganda mu mawanga amalala.\nYe Governor w’essaza lye Bungoma Wagamate agamba nti bagenda kwekenenya emikisa egiliwo okutumbula enkola gana wakati wamawanga ng’ombi n’addala district eziri kunsalo eyawula amawanga ago.\nAgamu ku makolera gebalambudde mwe muli Namunkekera Rural Industrial Center esangimbwa e Kapeka eyatandikbwawo muto w’omukulembeze we ggwanga Gen SalimSaleh, Roofings Limited, Quality Chemicals n’amalala.\nPreviousMapping Sylvia Owori’s comments in a social health perspective of our society\nNextGovernment cancels, suspends licenses of 10 labour agencies\nOmusomesa eyafunyisa olubuto omuyizi gw’asomesa akwatiddwa


Bukedde Online - Leero mu mboozi y'omukenkufu tukulaze engeri gy'oyinza okukozesaamu butto w'akanaabi okulwanyisa endwadde\nLeero mu mboozi y'omukenkufu tukulaze engeri gy'oyinza okukozesaamu butto w'akanaabi okulwanyisa endwadde\nAbasima eby'obugagga by'omuttaka baagala G...\nObucupa omuli butto w’akabaani\nFRANKINCENSE kabaani ka byafaayo mu nsi yonna kubanga kye kimu ku birabo bye baasooka okuwa Yesu ng'azaaliddwa. Abasajja basatu abagezigezi bwe baagenda okulaba Yesu ng'azaaliddwa baagenda n'ebirabo bisatu nga muno mwe mwali akabaani ka Frankincense, myrr ne zaabu. Akabaani baakazuulamu ekyama kubanga bukya wayiseewo emyaka 2,000 n'okusoba naye tukyamanyi omugaso gwako.\nKaakano tukakomezzaawo mu ngeri ya butto. Abamu bayinza okwebuuza lwaki butto, tukozesa butto kubanga naawe omuntu omulina mu mubiri ky'ova olaba otuuyana n'ofuna olusavusavu ku mubiri gwo ekitegeeza butto ayanguwa okuyingira mu mubiri. Butto ono Abasiraamu bamuyita Al-bakhur kye balowooza nti kakuyunga ku Allah nga weetoowaza, ate Abakristu naddala Abakatoliki banyookeza akabaani kano olw'okuba nga kakkakkanya ebirowoozo n'okutukuza ebirowoozo.\nBwosoma mu Bayibuli mu kitabo Kyokuva 30:34-38, Solomon 4:16, Okubikkulirwa 18:13 ne Matayo 2:11 zonna zoogera ku kabaani kano. Olw'okutukuzibwa okwo, mu nsi yonna akabaani kano kettanirwa era bakasiiga abaana mu kyenyi ne wansi mu bigere nabo basobole okutukuzibwa nga bwe gwali ku Yesu kubanga naye mutukuvu ate akola ebyamagero.\nEnsangi zino Abayindi bakakozesa okusiiga abaana ate Abayudaaya bakasiiga mu kyenyi. Butto w'akabaani ayamba okuwonya obwoka ssinga okasiiga omwana mu bigere amatondo abiri (2) mu kigere ate olw'okuba olususu lwe luweweevu kayingira bulungi mu mubiri.\nOmukyala eyaakazaala kakuyamba okuzzaawo omubiri ne guba wamu. Nywa amatondo ataano mu mazzi agabuguma ate tekalina bulabe bwonna eri mabeere wadde omwana. Ayamba okugonza olubuto nga bw'olya emmere etambula bulungi. Kayamba okutereeza empulirizo z'omubiri naddala ez'abakyala.\nAmasanda omuva butto.\nAbayamba okudda amangu mu nsonga, okufuna amabeere nga bazadde, obutalumwa nga bagenda mu nsonga olw'ekirungo kya Boswellic Acid ekiyamba okutereeza empulirizo z'omuntu. Kalungi eri abalina obuzibu bw'omusaayi omukwafu, kagusaabululamu ne gutakola butole olumu obuvaako omuntu okusannyalala.\nOmuntu alina olukindo nga ugaanyi okuwona yisaako butto ono ojja kutereera mu bwangu. Kakkakkanya obwongo bw'omuntu n'aba mulamu, kino kiyamba abaana abasoma ne basobola okuteekayo omwoyo. Ate kayamba n'omuntu okwebaka obulungi ssinga okateeka ku mutto gwe weezizise.\nAbaana abalina ekizibu ku bwongo kabayamba okutereera okwo gattako okukola ku bizimba eby'obwongo Kalungi ku lususu ssinga okagatta ne butto wa Zaitun oba Olive oil era kabuza n'enkovu. Osobola okukanyumunguza mu kamwa ne katta obuwuka obulwaza amannyo, okuvaamu akawoowo akalungi n'okugoba endwadde. Kamalawo okuzimba kw'omubiri ate nga kakkakkanya obulumi mu mubiri.\nOmuntu abeera mu kwennyamira kakozese kubanga kagatta omuntu ku bulamu obwomwoyo n'ofuna essuubi n'obutaloota birooto bya ntiisa. Kayamba okuzuukusa obusimu bw'obwongo omuntu n'aba ng'ajjukira ate kayamba okuziyiza obutaffaali obuvaako kookolo.\nButto ono wa bbeeyi, naye twasazeewo okukakolamu butto ate atali wa buseere noolwekyo alina mukwano gwo ng'agenda kuzaala osaanye okukyusa ebirabo by'omutwalira wabula omutwalire butto ono. Asangibwa ku Equatorial Mall dduuka nnamba 152 mu Kampala. Mufune ku 0702061652 /\nAbatendesi munyiikirire okwongera ku 'mpapula' zammwe\nMunkaabya amaziga naye...!\nAbavubuka 3 basindikiddwa Luzira\nBavunaaniddwa okwokya munnaabwe\nBawoza gwa kwokya mmotoka


Bukedde Online - Abantu 15,000 basuliridde kusengulwa e Njeru\nBugingo bamuyise ku poliisi ne bamukunya...\nBebe Cool aleese amaanyi: Atuusizza ebyuma...\nABATUUZE basoba mu 15,000, abali ku ttaka eririko enkaayana mu munisipaali y’e Njeru e Buikwe emitima gikyabeewanise oluvannyuma lw’abantu babiri okuvaayo ne babategeeza ng’ettaka kwe bali bwe liri eryabwe.\nAbamu ku batuuze Mpiima (ku kkono) Muyingo (wakati) ne Kasigwa (ku ddyo) nga bagenda ku kitebe kya munisipaali y’e Njeru okusisinkana abakulembeze.\nEttaka lino liri ku byalo mwenda okuli: Naava Zone, Naava Road, Lower Naava, Upper Naava, Naminya North ne South, Triangle, Mukwanya ne Model farm. Abatuuze baddukidde wa Sipiika wa Palamenti Rebecca Kadaga abayambe.\nEttaka lino liriko amakolero ag’enjawulo n’ebitongole bya Gavumenti ng’ekitebe kya Njeru munisipali, ekitebe kya poliisi ne kkooti y’e Njeru, amasinzizo n’amasomero.\nNga April 26, 2019 Town Clerk w’e Njeru, Ambrose Ochen yafuna ekiwandiiko nga kiva mu bannamateeka ba Tuhimbise and Co. Advocates nga kimutegeeza ng’abantu babiri okuli: Agnes Zawedde Naava ne Margret Mary Nassuuna abazzukulu b’omugenzi Mere Yuniya Kamuwanda Lubuga ng’ono yaliko Nnaalinya mu Buganda nga bategeeza kkanso ‘ye Njeru nti ettaka eriri ku Block 542, Plot 1 Kanso kw’etudde n’ebyalo omwenda bwe liri eryabwe era ekiwandiiko nga kikugira kkanso okuddamu okutunda ettaka lyonna erir ku Block eno.\nEkiwandiiko kyalagira kanso okusasula Naava ne Nassuuna ensimbi zonna ze yatunda ng’eguza abantu ab’enjawulo ettaka lino n’okulyamuka mu nnaku musanvu zokka. Okuva kw’olowo abantu ab’enjawulo abaggula ettaka lino.\nAbatuuze nga bakulembeddwaamu eyaliko omubaka omukyala ow’e Buikwe Dorothy Mpiima baawandiikira Town Clerk, Ocheni nga baagala abannyonnyole ababiri bano gye bavude n’ebigendererwa byabwe. Ohen yabagumya nga bwe batagenda kusengulwa.\nDominic Muyingo omutuuze ku kyalo Triangle yategeezezza nga bwe yagula ewuwe mu myaka gy’ensanvu wabula n’ategeeza nga bwe batayinza kulinda kkanso y’e Njeru kubalwanirira era kwe kusalawo okugenda ewa Kadaga.\nWiiki emu emabega abatuuze ku kyalo Mukwanya baakwata Catherine Ndagire eyali atandise okupunta ettaka lino ne bamukwasa poliisi. Yategeeza nti yali apunta ttaka lya Naava ne Nassuuna.\nPulezidenti Museveni bwe yali e Jinja mu nsisikano n’abakulembeze ku mitendera egy’enjawulo nga July 10, 2019 yategeeza ng’ensonga z’ettaka lino bwe zaali zaatuuka mu ofiisi ye era n’ategeeza nga bwe yali agenda okuweereza omuntu yekkaanye ensonga zino era ne yeewerera abalamuzi abanaagezaako okulya enguzi ku nsonga zettaka lino, n’abanaakwata emisango\nBwe nakaddiwa baze n’anzirukako


POLIISI ennyonyodde ekyakwasizza nnannyini kkampuni ya Maria’s Cargo, Maria Nakaweesi, ku misango egyekuusa ku bufere.\nPoliisi okuvaayo kiddiridde amawulire okusaasaana ku mutimbagano nti Nakaweesi yabadde abuziddwaawo ku Ssande emisana ttuku.\nOluvannyuma omwogezi wa poliisi mu Kampala n'emiriraano, Patrick Onyango yafulumizza ekiwandiiko eri abaamawulire mwe yategeerezza nti Nakaweesi yabadde ali mu mikono gya poliisi oluvannyuma lw'okusangibwa n'ebicupuli bya doola za Amerika.\nEkiwandiiko kya Onyango kyategeezezza nti, "Poliisi yakutte omusuubuzi n'owa sipesulo, Umar Lutaaya olw'okusangibwa n'ebicupuli bya doola 24,300 era baakwattiddwa ku Ssande oluvannyuma lw'abeebyokwerinda okutemezebwako ku misango gy'obufere gye baabadde bagenda okukola ku luguudo lw'e Kayunga.\nMu mmotoka mwe baabadde (Raum UBD 902Y) yabaddemu n'ebicupuli bya doola 24,300 n'akabookisi (k'ekyuma) omwabadde ebiragalalagala.\nBano bakuumirwa ku poliisi y'e Mukono era nga bagguddwaako emisango gy'ebicupuli ku fayiro nnamba GEF 162/20 ng'okunoonyereza bwe kugenda mu maaso.\nABA KKAMPUNI YA MARIA'S BOOGEDDE Abamu ku behhanda n'abakozi ba kkampuni eno (abataayagadde kubaatuukiriza mannya) baategeezezza nti, baasembyeyo okubeera ne Nakaweesi ku Ssande ku makya bwe yavudde mu maka ge e Bwebajja ng'ali ku bigere n'alekawo emmotoka ye ey'ekika kya ‘Land Cruiser'.\nEra nti bazzeemu okumuwuliza ku ssaawa 11:00 ez'olweggulo ng'abategeeza ng'abasajja bwe baamusazeeko ng'ava mu ddwaaliro. Amawulire gano gaabawalirizza okutandika okumukubira essimu kumukumu okumanya ekyabadde kimutuuseeko kyokka nga teziriiko. Kino kye kyabawalirizza okutandika okumunoonyeza ku bitebe bya poliisi eby'enjawulo okwabadde eky'e Bwebajja (gy'abeera) n'e Kireka.\nWabula baabadde bakyamunoonya, eggulo Poliisi n'evaayo n'ekiwandiiko ekitegeeza nti be baabadde bamulina.\nMu ngeri y'emu, waliwo n'omusuubuzi Robert Ssessaazi akolera ku kizimbe kya Nabugabo, abantu be gwe baabadde balowooza nti abuziddwaawo okutuusa poliisi era lwe yavuddeyo n'etegeeza nti y'emulina.\nNakaweesi yayimbuddwa eggulo nga tatwaliddwa mu kkooti kyokka yagaanyi okubaako ky'ayogera.